text:
Bamwe mu bagize komite z’abunzi mu karere ka Gicumbi barasaba ko bakubakirwa ibyumba byo gukoreramo kuko kuba hari abagikorera hanze bituma badatanga neza ubutabera bwunga ku baturage.
Ni bamwe mu bagize komite z’abunzi zigera ku 130 mu mirenge itandukanye y’akarere ka Gicumbi bavuga ko kuba batagira aho gukorera bidindiza serivice z’ubutabera bwunga mu baturage.
Aba bunzi bifuza ko bashakirwa ibyumba byo kujya bakoreramo kandi hagashyirwamo ibikoresho nkenerwa bakareka gukorera hanze ibyo bagereranya no gukorera munsi y’igiti kandi nyamara ngo batanga umusanzu mu gutanga ubutabera.
Umugwaneza Alice umukozi wa Minisiteri y’Ubutabera ukorera mu nzu y’ubufasha mu by’amategeko mu karere ka Gicumbi ushinzwe komite z’abunzi no kurwanya ihohoterwa rishingiye ku gitsina yemeranya n’ibyo aba bunzi bavuga gusa akavuga ko bari gukora ubuvugizi kugira ngo abunzi bahabwe aho gukorera bifuza.
Kugeza ubu mu karere ka Gicumbi imibare igaragaza ko ibyumba 70 by’abunzi ari byo byonyine bihari mu 130 bya komite z’abunzi zose muri aka karere,bivuze ko hakenewe ibyumba 60 by’abunzi ndetse n’ibikoresho nkenerwa.
Aba bunzi kandi by’umwihariko abo ku rwego rw’utugari bakaba bakomeje gusaba ko amagare bemerewe bayahabwa kugira ngo biborohere kugera ku kiburanwa.


c: text/html

text:
Uburyo bugezweho bwo kwishyiraho maquillage ku bantu birabura
Abakobwa n’abagore benshi bakunze kwishyiraho ibirungo bibongerera ubwisa bakabyisiga mu buryo butandukanye ariko burya habaho ibijyanye n’uruhu rw’umuntu ni nayo mpamvu tugiye kubagezaho ibirungo bigezweho abantu bafite uruhu rwirabura bakunze kwisiga muri iyi minsi.
Abantu bafite uruhu rwirabura muri iyi minsi baharaye kwisiga tiro ya shokola mu bitsike maze hejuu y’amaso bagasigaho amabara atandukanye buri muntu akurikije iryo akunda cyangwa ashaka kujyanisha n’ibyo yambaye uwo munsi.
Abandi usanga iyo bishyiraho ibirungo baba bashaka ibidakabije cyane ariko ugasanga ari bamwe baba bafite imibiri yombi batirabura cyane, maze bagasokoza ibitsike byabo nta tiro basizemo maze hejuru y’amaso bagasigaho ibara rya pink ariko ritagaragara cyane.
Abantu bafite uruhu rwirabura kandi bakunda gushyira tiro y’umukara igaragaracyane mu bitsike hanyuma ku maso bakazengurutsaho ibara rimwe ry’ibirungo bashaka gushyiraho buri muntu akurikije ibara akunda,munsi y’amaso no hejuru yayo.
Ubu bwose ni uburyo abantu bafite uruhu rwirabura bakunze gukoresha bishyiraho ibirungo byongera ubwiza bikunze gukoreshwa n’abagore n’abakobwa muri iyi kandi ukabona bigaragara neza .
Ibindi bigezweho ku bantu birabura ni ugusiga tiro nyinshi ya shokora mu bitsike biconze neza biringaniye,maze bakabyibusha umurongo waho ibitsike binyura naho hejuru y’amaso bagasigaho uruvange rw’amabara kuburyo utamenya neza ibara nyaryo bakoresheje kandi iminwa bakayisiga umutuku ujya kwijima.
Agasaro.com

robotstxt: allowed

filter: keep


text:
Ni iki cyagufasha gusobanukirwa Bibiliya?
Icyo Bibiliya ibivugaho
Bibiliya ubwayo irimo ibintu byinshi byagufasha kuyisobanukirwa. Aho waba warakuriye hose, ubutumwa burimo ‘
ntibugukomereye cyane kandi ntiburi kure yawe.’
Icyagufasha gusobanukirwa Bibiliya
Jya utegura umutima wawe. Jya wumva ko Bibiliya ari Ijambo ry’Imana. Icishe bugufi kuko Imana irwanya abishyira hejuru (1 Abatesalonike 2:
13; Yakobo 4: 6). Icyakora nanone, ntukemere ibintu buhumyi. Imana ishaka ko ukoresha ‘
ubushobozi bwawe bwo gutekereza.’
—Abaroma 12: 1, 2.
Senga usaba ubwenge. Mu Migani 3:
5 hagira hati “
ntukishingikirize ku buhanga bwawe.” Kugira ngo usobanukirwe Bibiliya, ukwiriye ‘
gukomeza gusaba Imana’ ubwenge.
—Yakobo 1: 5.
Gira gahunda ihoraho yo kwiyigisha. Niwiga Bibiliya buri gihe, aho kuyiga rimwe na rimwe, bizarushaho kukugirira akamaro.
—Yosuwa 1: 8.
Jya wiga ingingo ku yindi. Kwiga ingingo imwe imwe usuzuma icyo Bibiliya ivuga ku kintu runaka, ni bwo buryo bwiza bwo kumenya icyo Ibyanditswe bivuga. Jya utangirira ku “
nyigisho z’ibanze” maze ugende “
ukurikizaho inyigisho (zimbitse) z’abantu bakuze mu buryo bw’umwuka’ (Abaheburayo 6:
1, 2, Easy-to-Read Version). Uzibonera ko ushobora kujya ugereranya umurongo n’undi, kandi uzasanga ibice bimwe na bimwe byo muri Bibiliya bisobanurwa n’ibindi, ndetse na “
bimwe bigoye gusobanukirwa.”
—2 Petero 3: 16.
Egera abandi bagufashe. Bibiliya idutera inkunga yo kwemera ko abandi basobanukiwe Bibiliya badufasha (Ibyakozwe 8:
30, 31). Abahamya ba Yehova bigisha abandi Bibiliya ku buntu. Kimwe n’Abakristo bo mu kinyejana cya mbere, bifashisha imirongo y’Ibyanditswe bagafasha abandi gusobanukirwa icyo mu by’ukuri Bibiliya yigisha. —Ibyakozwe 17: 2, 3.
Ibyo udakeneye
Ubuhanga cyangwa amashuri menshi. Intumwa 12 za Yesu zasobanukiwe Ibyanditswe kandi zibyigisha abandi, nubwo hari ababonaga ko “
ari abantu batize bo muri rubanda rusanzwe.”
—Ibyakozwe 4: 13.
Amafaranga. Ushobora kumenya icyo Bibiliya yigisha ku buntu. Yesu yabwiye abigishwa be ati “
mwaherewe ubuntu, mutange ku buntu.”
—Matayo 10: 8.


text:
www.eachamps.rw
Bishop Rugagi yahakanye umwenda w'amadorali 200 bivugwa ko abereyemo umuhanzi Bahati wo mu itsinda rya Just Family, avuga ko uyu musore agenda amusebya agamije guhisha amakosa yakoreye Itorero ry'Abacunguwe, Rugagi abereye umuyobozi.
Mu minsi yashize Bahati mu itsinda ry’abanyamuziki rya Just Family yumvikanye mu itangazamakuru yemeza ko Bishop Rugagi ari umwambuzi kuko hari amadorali ye yanze kumwishyura.
Bahati wahoze asengera mu itorero ry’Abacunguwe[Reedemed Gospel Church] rya Bishop Rugagi Innocent akaza kuvamo, aherutse kuvuga ko hari umuntu wari umurimo amafaranga akaza kuyamwishyura abicishije kuri Bishop Rugagi.
Bahati yavuze ko aya madorali agera kuri 200, Bishop Rugagi akimara kuyacakira, yahise ayakubita ku mufuka, areka kuyamushyikiriza akaza kubwirwa n’uwo muntu wari uyamurimo ko yayahaye Rugagi, akaza gutegereza kuyahabwa agaheba.
Mu kiganiro n’abanyamakuru Bishop Rugagi aherutse gukora, yatangaje ko nta mwenda abereyemo uyu musore ahubwo yabikoze mu rwego rwo gutwikira ibyaha bye no kwerekana ko ari miseke igoroye kandi yaravuye mu itorero yarahagaritswe.
Bishop Rugagi asobanura imbarutso y'aya makimbirane, yavuze ko Bahati yaje mu itorero ry’Abacunguwe akurikiye umukobwa bakundanaga, akaza gusaba ko babasezeranya gusa kubera ko Bishop Rugagi yari amaze kumenya ko bari bamaze igihe babana mu nzu, yanze kubasezeranya kuko barenze ku mategeko y’itorero rye.
Bishop Rugagi yavuze ko ibintu byose Bahati yagiye avuga yashaka guharabika itorero rye. Yongeyeho ko ibyo Bahati yakoze byose ari ukwishuka kuko bitakuraho amakosa yakoze cyane ko atigeze asaba imbabazi abakiristo basengera mu Itorero ry’Abacunguwe.
Ku kijyanye n’ubuhamya Bahati yatanze mu itorero akavuga ko yajyaga mu bapfumu, nyuma akaza kubinyomoza avuga ko bitabayeho ahubwo ari umupango we na Bishop Rugagi, Rugagi yamwihakanye avuga ko ari we wabihimbye, yongeraho ko ari gushaka guhisha amakosa ye yo guhagarikwa mu itorero azira kubana n'umukobwa batarakora ubukwe.
Mu minsi yashize Bahati yari yumvikanye avuga ko impamvu atasezeranye n’umukobwa bigeze gukundana, ari uko iwabo w’uwo mukobwa bavuze ko batakwemera uyu musore kubera ko ngo ari umusitari kandi ngo abasitari bakaba akenshi baba ari ibirara.
Yongeye kuvuga ko yafashe irembo ubugira gatatu gusa bikagenda bizamo kidobya kubera icyo kibazo.
Muri 2014, Bahati yatanze ubuhamya ko yajyaga mu bapfumu ndetse ararira arikunenga11 months ago | by Theos Uwiduhaye
karangwa Romain 11 months ago
Erega baba batubeshya ntago baba bajyanwe no gosenga abenshi.reply(0)


text:
IMITERERE Y’AKARERE
Ubuso bukorerwaho ubuhinzi n’ubworozi: 37.262 ha (70%);
Impuzandengo y’ubutaka ku muryango : 0.6 ha
Ubukungu bw’Akarere ka Nyabihu bugizwe ahanini n’ubuhinzi ngandurarugo, aho ingo nyinshi ari abahinzi bato.
- Ikigereranyo cy’abaturage 74% ubukungu bwabo bushingiye ku mikoreshereze y’ubutaka. (Byavuye: Nyabihu DDP 2013-2018, P. 7).
- Ibihingwa byatoranijwe mu Karere ni ibigori, ibirayi, ibishyimbo, ingano, urutoki, imboga n’imbuto, icyayi, ikawa n’ibireti;
- Imboga ziboneka harimo ibitunguru, amashu, dodo, karoti, beterave, hari kandi imbuto, harimo cyane cyane ibinyomoro n’avoka;
UBUTAKA BUHINGWA KU MWAKA KU BIHINGWA BYATORANYIJWE
Ubutaka buhingwa, ibyagezweho n’ ibiteganyijwe
Iteka rya Minisitiri rigena amabwiriza agenga imiti n'ifumbire mvaruganda
Itegeko rigenga imbuto n’amoko y’ibihingwa mu Rwanda.
Ubuhinzi ni umwuga ukorwa n’Abanyarwanda benshi ugereranije n’indi myuga. Ni muri urwo rwego, mu Rwanda hashyizweho gahunda zo gufasha abahinzi kuzamura umusaruro wabo ndetse no kudahinga ibyo bakoresha mu ngo zabo gusa ahubwo bagasagurira n’amasoko, bityo ubuhinzi bukabateza imbere.
Ibirayi, ingano, ibishyimbo n’ibigori ni bimwe mu bihingwa byatoranijwe mu guhuza ubutaka mu karere ka Nyabihu
Zimwe mu ngamba zafashwe mu rwego rwo kuzamura umusaruro w’ubuhinzi no guhesha agaciro ibihingwa byatoranijwe, harimo gahunda yo guhuza ubutaka, aho abahinzi bahinga igihingwa kimwe mu butaka bwabo bo mu gace runaka begeranye, bikoroha gukoresha inyongeramusaruro mu buhinzi ndetse n’amafumbire ari nako banagirwa inama n’abashinzwe iyamamazabuhinzi mu duce twabo ku buryo bworoshye bityo umusaruro ukiyongera iyo hatabonetse Ibiza cyangwa izindi mbogamizi.
Gahunda yo guhuza ubutaka kandi inatuma abahinzi basarurira hamwe umusaruro wabo iyo bejeje,bakawanikira hamwe kandi bakawuhunikira hamwe, ku buryo no kuwushakira amasoko byoroha iyo abahinzi bakoze mw’ubwo buryo bwo guhuza ubutaka. Mu karere ka Nyabihu naho iyo gahunda yo guhuza ubutaka yarakozwe mu duce tukagize.
Tariki ya 27 na 28 werurwe 2014 abajyanama bagize Inama Njyanama y'Akarere ka Nyabihu bakoreye urugendo shuri mu Karere ka Gicumbi.
Mu rwego rwo guteza imbere ibikorwa by'ubuhinzi n'ubworozi aribyo shingiro ry'ubukungu kandi bikorwa n'abaturage benshi b'Akarere ka Nyabihu, abagize Inama njyanama y'Akarere bakoreye urugendo shuri mu Karere ka Gicumbi, Uturere dufite byinshi duhuriyeho.
ibikorwa byasuwe,
i. mu buhinzi hasuwe uburyo bwo kurwanya isuri hakoreshejwe amaterasi ndinganire agaragara cyane mu gice kinini cy'Imirenge 21 igize Akarere ka Gicumbi akaba yarakozwe mu buryo bw'inkunga ya Leta (VUP, MINANGRI), uburyo bw'umuganda w'abaturage muri gahunda ya Twibature n'abandi baterankunga (Helpege Rwanda,.......). Ayo materasi yose ahingwaho ibihingwa byatoranijwe mu Karere ka Gicumbi (ibishyimbo, ingano, ibigori n'ibirayi) kandi mu buryo buhuje ;
ii. mu bworozi, hasuwe Vision Business Company, ikora ubworozi bw'ingurube ku buryo bwa kijyambere, ikaba ifite ubwoko bwa Landrace, Large white na Pietree butanga inyama ku buryo ingurube imwe igeza ku biro 300, i kilo kimwe kigurishwa Frw 3,000 ;
iii. mu miturire, hasuwe umudugudu ntangarugero wa Kabeza, Akagari ka Nyamiyaga mu Murenge wa Rubaya, ugizwe n'ingo 44, zororera inka mu buryo bw'igikumba zirenga mirongo inani, ikiraro gikurwamo amase ahagije akoreshwa kuri biogaz ifitwe na buri rugo.
Amazi afatwa ku mazu y'umudugudu ahurizwa hamwe mu bigega, akagira na robinet imwe ivomwaho n'abagize izo ngo . aha abajyanama bahigiye uburyo buhamye bw'imicungire y'imikoreshereze y'amazi kuko hari koperative iyacunga, abari muri uwo mudugudu bakaba batanga Frw 500 ku kwezi, naho abandi badatuye muri uwo mudugudu bakaba bagura ijerekani imwe bakaba bayigura Frw 20.


text:
Abantu benshi bibaza uko umuntu yakongera umubare w’abamukurikira benshi [followers] kumbugankoranya mbaga zirimo instagram ariko kuri ubu tugiye kubagezaho bumwe mu buryo wakoresha kugirango ubagwize.
1.KWITONDERA AMAZINA UKORESHA UFUNGURA KONTE [ACOUNT]
Iki kintu abantu benshi ntibajya bakitaho mu gihe bari gufungura account zabo ugasanga nk’umuntu account ye yayise amazina yamanyarwanda gusa,ibyo bifatwa nk’ikosa kuko aba abashaka kugukurikira babbatuye mu mpande z’isi zitandukanye kwakenshi rero harusoma izina rikamunanira akaba atagufollowinga kandi atarukubera izindi mpamvuzindi kubera izina ryawe bityo ujye ubanza utekereze izina uzashyiraho.
2.GUFUNGURA KONTE UKORESHEJE FACEBOOK ACOUNT
Muvandimwe nibushaka kubona ababakurikira benshi[followers] itonde umenye neza niba wafunguye account ya instagram wabihuje na facebook kuko iyo ubihuje abasanzwe ari abafriends kuri facebook nabo bakoresha instagram ako kanya batangira kubibonako waje kurubuga rwa instagram bagahita batangira kugukurikirana [to follow].bivuzeko nibufite ibihumbi bitanu friends kuri facebook bahita baza no kuri instagram ugatangirana 5k followers mugihe abandi bahera zero.
3.HUZA NIMERO YAWE (YOUR CONTACTS) UFITE MURI TELEPHONE NA INSTAGRAM ACCOUNT
Uko bijyenda ujya ahanditse connect>instagram acount>with>phone contact> ugakora refresh >follow all tuvuge nurugero nibufite nimero ibihumbi icumi uhita utangira kubakurikira bose akokanya bivuzengo niba ukoze follow 100k subura nawe nka 80k bakora ‘follow back’ ugasanga utangiranye 80k abandi baje kuri IG muri 2005 kuva instagram yatangira urabarusha followers.
Ubu buryo tubabwiye hejuru ntubukoresha uzabasha kwibikaho abantu benshi bazaba bagukurikiye ku mbuga nkoranyamaba ndetse ,Tubasaba niba ufunguye konte jya ushyiraho ibintu byagira icyo byigisha abantu cyangwa byagira icyo bibagezaho mu kimbo cyo gufungura konte uzakoresha ushyiraho amashusho y’urukozasoni.


text:
Abahanga mu by’ imitekererezo ya muntu bemeza ko mu bahanga bose babayeho bavumbuye ibyo bamwe tubona nk’ ibitangaza nta n’ umwe yigeze ashobora kubyaza umusaruro ubwenge Imana yamuhaye ngo ageze kuri 20%, abashakashatsi basuzumye ibyo umuntu akora akoresheje 10% by’ ubwenge Imana yamuhaye bemeza ko aramutse ashoboye gukoresha ubwenge bwe akageza ku 100% yaba afite ubushobozi bwo gukora ibintu bihambaye cyane. Ikintu cyose umuntu abasha gutekereza, no kugikora birashoboka
Ni kenshi twakunze kujya twumva bavuga ngo: ‘gushaka n’ ugushobora’, ibyo wiyaturiyeho nibyo bikubaho, kwizera kurarema, abandi ngo nta muntu wari wabasha gukoresha imbaraga zo mu mutwe we nibuze ngo ageze ku kigero cya mirongo itanu ku ijana, n’ibindi.
Ntibitangaje ko waba uzi umuntu wigeze kubaho atagira aho aba no kubona ifunguro ry’umunsi ari ikizamini, none ubu akaba ari umwe mu bantu bafite imidugudu ye y’ibyitegererezo acumbikiramo abantu, anafite abakozi amagana n’amagana bakora mu nganda ze?
Byanze bikunze hari umuntu uzi watangije urugamba rw’ impinduramatwara mu gihugu runaka, agatangira asobanura akarengane k’ abaturage yicaranye n’abantu bane cyangwa batanu bo mu muryango we, bikaza kurangira ayoboye intekerezo z’amamiliyoni y’ abantu ndetse n’ amatsinda y’abasirikare akemera kumurinda kandi atazi no kurashisha ka kabunda gato bita bucura.
None se ubu umuntu akubwiye ngo nyuma y’ imyaka 10 nzaguha miliyari 2 z’amafaranga y’ u Rwanda, ugomba kuzaba ufite ikintu wakoze nibuze gifitiye akamaro abaturage bo mu bihugu 5 byo muri Africa harimo n’ u Rwanda, utekereza ko utageza no ku myaka 5 ibi bintu waramaze kubigeraho?.
Tuvuge ko uyu muntu afite uyu mwihariko wo gufasha abantu muri ubu buryo kandi akaba azwiho ubunyangamugayo bw’ igihe kirekire, yewe tunamuhe imbaraga runaka z’ ubumana ku buryo igihe cyose wakoze ibyo agusaba, nawe aguha ibyo yakwemereye nta kabuza, uragira ngo abantu benshi uyu muhigo kuwesa ntibyaba nko kuguha ikizamini cyo gufungura kandi ushonje? Biroroshye kubyumva ko bushoboka cyane.
Mahatma Ghandi, umuhanga w’ ikirangirire utazibagirana mu mateka y’isi mu rugamba rwe rwo guharanira amahoro, kugwa ubwo abaturage bo mu gihugu cy’ u Buhindi bamufata nk’umubyeyi w’igihugu cyabo ibi bikanashimangirwa n’uko ku ifaranga rikoreshwa mu gihugu cyabo, hariho ifoto ya Mahatma Ghandi. Urebye uburyo yabanje kubaho nta nzu yo guhengekamo umusaya agira, nta compte agira kuri bank, yewe nta n’ akabati ko kubikamo imyenda agira, ariko bikaza kurangira yigaruriye imitima y’ abahindi barenga miliyoni Magana abiri ndetse n’amamilyari y’abatuye isi, nta gisirikare akoresheje habe n’inkoni, ibi byerekana ko mu ntekerezo za muntu hatarimo imbaraga z’ ikirenga ahubwo tutajya dukoresha.
Kuba ubasha kuvugana n’umuntu kuri telephone amajwi akishakira inzira mu kirere nta rutsinga rubahuza, kumva radio, ndetse n’ubundi bugenge bwose bukoresha inzira z’umuyaga arizo zitwa radio transmission aho ishusho, ijwi n’inyandiko bibasha guca mu kirere, kubaho kwabyo tubikesha Umutaliyani w’umu Ingeniuer mu by’ ingufu z’amashanyarazi Guglielmo Marconi.
Mbere y’uko avumbura ubu buryo bwa radio transmission, abantu bakoreshaga insinga ku buryo kugira ngo uvugane n’umuntu kuru telegraph, byasabaga ko habaho urutsinga ruhuza telegraph yawe n’iyuwo muri kuvugana. Nyuma yaje kuvuga ko ati: ‘ngiye kuzavumbura uburyo abantu bazajya bavugana bakoresheje inzira zo mu muyaga, bagenzi be batangiye kujya bamuseka cyange bavuga ko yasaze ndetse n’abo mu muryango bamuzanira umwe mu bantu bavura indwara zo mu mutwe batangira kuvuga ko ari umusazi. Ibi byaje kurangira abigezeho bagenzi be bose babura icyo barenzaho ahubwo barumirwa. Aba bagabo ndetse n’abandi benshi bakoze ubuvumbuzi bwadufashije kugira ngo ubuzima bworohe hari imbaraga zabateraga kubona ibintu bisa n’aho bidahari ariko bo bakabibona mu iyerekwa ryabo kandi bakabyemera, bikaza kurangira ibitekerezo n’ibyifuzo byabo bibyaye ibintu bifatika.
Iyi niyo mpamvu yateye umwanditsi Napoleon Hills kumara imyaka 25 akora ubushakashatsi ku bantu barenga 500 babaye abaherwe, ibirangirire n’ ibihangange kugira ngo ashyira ahagaragara ibanga ryaba ryarabafashije kubaka amateka ku rugero rutangaza benshi. Byose yabikusanyirije mu gitabo yise: Reflechissez et Devenez Richez cyangwa Think and Grow Rich
Iyo ugitangira gusoma igitabo cy’ uyu mugabo ku mpapuro zibanza, ubona ahantu handitse ngo: ‘Permettez-moi une brève suggestion qui pourrait vous donner d’identifier le secret de la richesse: tout accompliessement et toute richesse ont pour source une ideé’ Si vous êtes prêt à recevoir le secret, vous en possédez déjà ’.
Aha yagiraga ati: ‘mbere y’ uko dusobanura biziguye ibanga abaherwe benshi bakoresheje ngo bagere ku butunzi runaka, munyemere mbabwire ikintu kimwe. Iterambere ryaba iry’ ubutunzi mu mafaranga, mu by’ ubwenge cyangwa se ubundi bubasha n’ ubudahangarwa wahabwa na rubanda kubera icyo waba warabamariye, byose hatavuyeho na kimwe bibyarwa n’ igitekerezo. Niba ubyemera, ubu wamaze kugeza mu cya kabiri mu byo usabwa kugira ngo ugere ku rugero rw’ ubutunzi ndetse n’ ubudahangarwa wifuza.
Hari umuntu ushobora gutwika ntabashe kumva ubushye kuko ibitekerezo bye bihuze ku rugero utapimisha igikoresho icyo aricyo cyose cyangwa ngo ubisobanure mu magambo abyumvikanisha neza. Ibi birasa neza neza no kugira ikifuzo ndengamyumvire y’ abantu. Bitewe n’ ikintu ushaka kugeraho; uko ikifuzo cyo kugera kur’ icyo kintu kirushaho kuba kigari muri wowe ndetse n’ impamvu zigutera guharanira kugera kur’ icyo kintu zirushaho kuba nyinshi, ni nako ugenda urushaho kongera imbaraga zigutera kutumva imibabaro, ibizazane, inzitizi n’ ibindi bicantege byose bishobora kukubuza kugera ku nzozi zawe.
Ibitekerezo biyobowe n’ ubwenge n’ubushishozi, nta hantu na hamwe bitaniye n’ amafaranga cyangwa ibikorwa bifatika kuko gihe cyose bifumbiwe no kwihangana, kudacika intege ndetse n’ ikifuzo ndengamyumvire y’abantu, bibyara imbaraga zidagira urugero.’ Wakwibaza uti: ‘Izi mbaraga ziva he’?
Mu gitabo Napoleon Hills, yamuritse bwa mbere mu mwaka wi 1937 yagaragajemo uburyo 8 wakoresha kugira ngo ubashe kugira imbaraga zidasanzwe zibasha kugukoresha ibitangaza nk’iby’aba bagabo twavuze hejuru.
Ni ibintu bitandatu wakora kugira ngo bikugeze ku bukire ubwo aribwo bwose wifuza ndetse bukanagufasha guhindura ibitekerezo byawe mu bintu bifatika:
Ubwa mbere: Humiriza utekereze umubare w’amafaranga wifuza kuzagira mu buzima bwawe kandi ntugire ubwoba ngo ni menshi. Wowe yavuge gusa
Intambwe ya kabiri: imeza neza ikintu ugomba kuzakora kizakubyarira uyu mubare w’amafaranga ushaka. Wenda uvuge uti: ngiye kuzakora ubushakashatsi mpaka mvumbuye umuti wa sida, ngiye kuzakora inzu ya etage izajya ihingwamo imyaka itandukanye yabasha gutunga abantu miliyoni umunani, n’ibindi
Intambwe ya gatatu: Shyiraho igihe ntarengwa ushaka kuzaboneraho aya mafaranga
Intambwe ya kane: Andika umushinga uwige neza uwunononsore,ujyanye n’ibyo uzakora.
Intambwe ya gatanu: andika noneho ku rupapuro umubare wa ya mafaranga ushaka kuzatunga, igihe ntarengwa ugomba kuzaba waramaze kuboneraho aya mafaranga ndetse n’icyo uzaba ukora kizakubyarira ayo mafaranga.
Intwambwe gatandatu: Ugomba kuzajya usoma ibi bintu wanditse ku gapapuro nibuze inshuro 2 ku munis kandi ubisoma mu ijwi riranguruye. Ukabikora mbere y’uko ujya kuryama, na mu gitondo ubyutse. Wenda ukavuga uti: “nzatunga miliyoni ijana z’amanyarwanda, nzikuye mu buvumbuzi nzakora bwo kurinda abantu bari mundege gukomereka igihe habaye accident, mu mwaka wi 2033 ukwezi kwa 9, ibi bintu nzaba naramaze kubigeraho ndetse n’aya mafaranga nzaba narayabonye. Nta kintu na kimwe kizampagarika mu bushakashatsi bwange n’ubwo bantwika cyangwa bakamfunga, sinzahagaragara”.
Icyitonderwa: Ibi bintu uba ugomba kubikora ubishyiramo iyerekwa ridasanzwe ku buryo ubona aya mafaranga wamaze kuyagira neza neza kandi ukaniyumvisha umunezero uzagira mu gihe uzaba wamaze kugera kuri ubu buvumbuzi nk’aho byamaze kuba.
Birasanzwe uramutse wibajije uti ese: ‘ibi byonyine, nibyo umuntu akora, bikamuzanire ubudahangwarwa n’ubukire’. Nibyo rwose uko ubikora, hari akantu kaba muri roho ya muntu kagutera imbaraga n’ubwenge bwo gukora ibintu bidasanzwe ariko gakora bitewe n’uko ukabwira kakumva. Ushatse wabyita umwana w’uruhinja utabasha kubonesha amaso yawe uyobora ibikorwa by’ibintu byose utabizi. Ku buryo iyo urimo kwiyaturiraho ibintu byiza cyangwa bibi uyu mwana abyumva, akabigukorera uko wabivuze. Uyu mwana abashakashatsi bamwise subconscious.
Subconscious n’ ijambo ry’icyongereza rigoye kubonera igisobanuro ariko urisobanuye nk’ijambo gusa, wavuga ko ari: ‘ari akantu kaba munsi y’ intetekerezo za muntu’. Kakaba gakoresha umuntu mu buryo atazi. Aka kantu kavumbue n’ umu Psychologist witwa: ’Pierre Janet’ wabayeho kuva mu mwaka 1859 aza kwitaba Imana mu mwaka w’ 1947.
Mu mwaka w’ 1893 Sigmund Freud, umuhanga w’ikirangirire mu mu miterere ya muntu, nawe yafashe umwanya yiga neza yitonze kuri subconsciousness, ayisobanura agira ati: ‘navuga ko wenda subconsciousness ar’ igice kimwe mu bigize umuntu-mwuka cyangwa roho y’umuntu ’umuntu, katagira ibara cyangwa ingano gusa kugira ngo kabashe gukora uko bikwiye, nta ruhare na ruto umuntu abigiramo. ’Ubundi buryo wabisobanura neza, wavuga ko ari ibikorwa biba hagati y’ uko ubigiramo uruhare no kuba utabirugizemo’. Sigmundi Freud, yaje kwitaba Imana, atarabasha kubona ubusonuro nyabwo bwa subconscious, kuko yari agikomeje ubu bushakashatsi.
Undi muhanga witwa Carl Jung yaje yunga mu rya Sigmund Fareud, agira ati: ’Niba hari umurongo ntarengwa w’ibikorwa umuntu akora yitekerereje, bivuze ko hanabaho ibindi bikorwa bitagaragara biba mu muntu bishobora’ ubikorwa by’ umwuka bikorana na esprit cyangwa roho y’umuntu, we atazi ibi nibyo byitwa: ‘subconscious’.
Nyuma y’uko Pierre Janet avumbuye y’uko mu muntu habaho agace kayobora imbaraga soze zimutera kugera ku buhangange bwose bushoboka, Emile Coue, yashishikariye kusobanukirwa byimbitse imikorere ya subconscious/subconscient, agambiriye kumenya ukuntu umuntu yayikoresha.
Mu mwaka wi 1882 nibwo Emile Coue we yari nibwo Emile Coue yabashije kubona impamyabumenyi mu ishami ryogukora imiti aribyo bita Pharmacology. Ibyo yari yarize ntaho bihuriye n’Imitekerereze ya muntu.
Mu mwaka wi 1885 nyuma y’imyaka 3 émile Coué abona imyamyabumenye ye yo mu kiciro cya 3 cya kaminuza mu isesengura-miti ‘Pharmachology’, yahise atangira ubushakashatsi ngo amenye neza niba bishoka ko umuntu yabasha gutegeka subconscious ye imbaraga zayo akazikoresha mu buryo yifuza. Byaje kurangira avumbuye ubufindo bukoreshwa kugira ngo ukangure izi mbaraga ziba muri roho yawe. Ubu bufindo yabwise ‘autosuggestion cyangwa affirmation.
Emile COUE yaje gusoma igitabo cyitwa: Personal Magnetism cyanditswe na ’Professor Xenophon LaMotte Sage’ cyavugaga ku mbaraga zidasanzwe ziba mu muntu zibasha gutuma akora ibitangaza. Amahame yabonekaga muri iki gitabo yanaje kwemerwa n’ Ihuriro ry’ abaganga bo muri New ’York Medico-Legal Society of New York’ mu mwaka w’1899.
Nyuma y’aho Coue yahise ashaka uburyo imikorerey’izi mbaraga ayerekeza mu bucuzi bwe. Atangira kujya afata imiti yacuruzaga akayivugiraho amagambo yo kuyitaka afata n’indi miti ayigurisha atigeze ayivugaho amagambo yo kuyitaka, aza gusanga ko iyo yagurishije abanje kuyisigiriza, abarwayi bayifashe barahise bakira byihuse, naho abo yahaye imiti ntagire ijambo ayivugaho, batinze gukira. Ubu buryo yabwise ’Placebo response’. N’ukuntu umurwayi yiyumvisha ko yakize bikarangira akize nta ruhare imiti ibigizemo.
Ku nshuro ya 2 Emile Coue yaje gukora irindi geragezamu rugan. Ajya mu ruganda rwe, akora imiti atabasha kwica umuntu ariko itanafite ubushobozi bwo kuvura ku buryo umuntu akira indwara hanyuma mu kuyiha abarwayi akababwira ko iyi miti ifite ubushobozi bwo gukiza bidasanzwe. Icyamutangaje n’uko abarwayi bose yahaga iyi miti, nyuma yaje gusanga bakize kandi. Yahise abona ko aba barwayi bakijijwe n’ijambo yababwiye, ryakanguye za mbaraga za ka kantu kaba muri roho ya muntu kitwa subconscious katanga ubushobozi bwo gukira.
Ibi byatumye Emile Coue ahita ashyira hanze igitabo cye yise, (Self-Mastery Though Autosuggestion). Iki gitabo cyamuritswe bwa mbere mu mwaka wa 1920. Muri iki gitabo uyu mugabo nibwo yagaragajemo ubufindo umuntu akoresha kugira ngo ategeke igice ntangambaraga kigize roho ye kugira ngo kimukoreshe iby’ubuhanga. Ubu bufindo babwita: ’Autosuggestion’ mu rurimi rw’icyongereza.
Yasobonuye aka gatangambaraga kaba mu muntu nk’igikoresho umuntu wese avukana, akagikinisha mu ubuzima bwe bwose, nk’uko umwana akinisha agapupe. Gusa aka gatangambaraga kaba muri roho ya muntu gashobora kuzanira umuntu ibyago bikomeye mu gihe agakoresheje nabi yaba abigambiriye cyangwa atabigambiriye. Gashobora no kukugira umuntu wifuzwa na bose mu gihe ugakoresheje neza.
Ikindi kintu gitangaje aka kantu kaba muri roho ya muntu, kumva ibintu byose bisohoka ari amajwi. Biragoye ko wagatoza gukora akazi ubinyujije mu bitekerezo gusa. Coue Methode, ni uburyo bwe bwo kurema iyerekwa ry’ibyiza wifuza, ukavuga amagambo uhumirije, ukareba ibyo ushaka kureba noneho uko ugenda ubikora buri munsi, birangira watangiye kujya mu nzira zabyo.
Yavuze ko umurwayi ukunda kuvuga ngo nzakira, akabisubiramo inshuro nyinshi, ibitekerezo bye byerekeza ku burwayi, birashira, bigasimburwa n’ ibitekerezo byo gukira. Mbega ibi bikongerera ubushobozi bwo gutekereza kure cyane. Bigatuma imiti imukiza vuba. Ibi ntibikuraho akazi k’imiti ariko uku kwiyumva no kwiyaturiraho ibintu ushaka, bigira umumaro cyane.
Mu ndwara uyu mugabo yabashije gukiza harimo paralyse, kuvunika k’ urutirigongo n’umutwe udakira
Ubu bufindo bufite bufite akamaro ku kintu cyose umuntu yaba ashaka kugeraho kuko bigufasha kwitegeka kugeza ubwo ikintu ushaka kugeraho ukigirira urukundo rurenze ubwenge bwawe cyikagutwara, kugeza ubwo uzajya ukigiramo iyerekwa rifite intera ihanitse. Hari aho bigera abantu bakazajya babona ko unafite izindi mbaraga zidasanzwe ariko nta kindi n’ ubu buryo bworoshye rwose. Ibi binakoreshwa na bamwe mu ba pasitori mu kuvura abakirisitu indwara zimwe na zimwe. Uko ugenda utegeka subconscious yawe ibitekerezo n’umubiri wawe birakumvira.
Autosuggestion mu mwaka wa 1932 bwaje kwemerwa mu buzi ariko bwo bugakoreshwa nko kuruhura intekerezo zawe uhumeka gahoro ndetse ukanatekereza ku kintu kimwe cyonyine bimwe bita meditation cyangwa relaxation technique.
Autosuggestion kandi imaze kwemerwa na benshi mu batuye isi nk’uburyo bufasha umuntu kuyobora ibitekerezo bye, imibereho ye ndetse yewe bukaba bwanagufasha gukira indwara. Ubu buryo rero bufasha umuntu gutegeka cya gice cyitwa sub—conscious ku buryo uko ugenda utegeka sub-conscious yawe ibyo ushaka ni nako nayo igenda ikumvira ikabigukoresha .
Henry Ford, ari mu yakoresheje ubu buryo bumubyarira ubuvumbuzi buhanitse. Aho yafashe icyemezo cyo gukora imashini ifite cylindres umunani, niko guhamagara aba ingenieurs mu bukanishi cyangwa mechnique, abasaba ko bamukorera inyigo y’ icyo bisaba kugira ngo iyi mashini ibashe gukorwa, abagabo baragiye baricara baratekereza nyuma baragaruka baramubwira bati: “nyakubahwa iyi mashini kuyikora ntibyashoboka, uyu mushinga bishobotse wawihorera”. Henry Ford, ataratekereza byinshi yahise ababwira ati: “ejo ahubwo muratangra akazi nk’ ibisanzwe, ngewe nzajya mbahemba nk’ abakozi, hanyuma mutangire ubushakashatsi kugeza igihe tuzakorera iyi mashini nk’uko nyifuza”. Amezi aragenda agera muri 12 aba ba ingenieurs batarabasha kuvumbura inzira bacamo kugira ngo bakore iyi machine ifite cylindre umunani nk’uko sebuja yayishakaga.
Niko kugenda begera sebuja baramubwira bati: “burya ibyo twakubwiraga niko bimeze, iyi mashini kuyikora ntibishoboka”.
Ford, n’ uburakari bwinshi arababwira ati: “musubire ku kazi kanyu amafaranga n’ ayange nta kiguzi cy’ ubushakashatsi mbasabye, mukore ibyo musabwa nk’abakozi ndabizi neza ko iyi mashini izakorwa nk’ uko mbishatse.” Nyuma y’ igihe gito bakomeje guterateranya ibitekerezo ku cyakorwa kugira ngo imishini ifite cylindres umunani ishoboke, baba baguye ku gitekerezo cyari cyarabihishe; imashini iba ikoretse gutyo.
None se iyo uyu mugabo Henry Ford, ataza kuba afite imyumvire n’imitekerereze imeze gutya, ubu iyi mashini yari kubaho? N’ ubwo ataari umukanishi ariko niwe wayikoze rwose kuko yavuye mu bitekerezo bye. Akab’ ari nayo mpamvu iki cyabaye igihangano cye.
Aha wakwibaza utu se; aho wenda Henry Ford, kuko atari ahubwo agahatira inzobere mu bukanishi gushaka uburyo bahanga imashini, aho wenda ibi bintu ntiyaba yarabikoze ameze nk’ uwiyahura avuga ati: “amafaranga yange n’ ashaka ashye, ndakomeza gukora icyo niyemeje mpaka” ariko wenda ku bw’ amahirwe bikaza kurangira bigenze uko yabishakaga? Aha waba utekereje nabi. Ikindi se wenda ntibishoboka ko yaba yari afite ubwenge bwinshi bureba kure kurusha aba bakanishi bikaba aribyo byatumaga arebesha amaso y’ umutima akabona inzira ubu buvumbuzi yashakaga gukora buzacamo ariko kuko atabyize, akabura uburyo abishushanyiriza cyangwa abisobanurira aba bakanishi?
Thomas Edison, wavumbuye empoule y’ amashanyarazi idufasha kugira urumuri rwiza mu nzu, biratangaje uburyo yize amashuli 3 abanza gusa, ariko biza kurangira akoze ubuvumbuzi bufitiye abatuye isi bose akamaro ku rugero rungana gutya. Inyandiko nyinshi zagiye zimwandikaho zigaragaza ko kugira ngo iyi empoule ijye kwaka, yayigerageje nibuze inshuro ibihumbi 10’000. Ibi ntiwabishingiraho uvuga ko kutiga aribyo bifite akamaro ahubwo wakwibaza uti: “ko uyu mugabo atari yarize, akabasha kugira kwihangana no kudatatira icyo yiyemeje kugeraho, kandi bikanaza no kurangira abigezeho koko, ubu iyo aza kuba yarize, byari kugenda gute?” Aha icyo wakwemeza neza n’ uko Atari ubwenge buruta ubwa abandi bwatumye akora ibi ahubwo yari afite intumbero idasanzwe y’ ikintu ashaka kugeraho, iyo wumvise ibi ubhitwa wibaza uti: “iyi ntumbero n’ uku kwiyemeza kungana gutya ko bigirwa na mbarwa biterwa n’iki?
Igitabo cyitwa: “Reflechissent et devenez Riche bisonuye ngo: “Tekereza neza biguhindure Umukire”, cyanditswe kugira ngo kigusobanurire uko wabigenza ngo ubashe kugira imbaraga mu ntekerezo zawe ndetse n’ imyumvire imeze nk’ iya aba bagabo babereye urumuri isi kugira ngo nawe utere ikirenge mu cyabo, subconscious yawe ku buryo igukoresha iby’imbaraga.
Iyo subconscious yawe yamaze kumenyera, ugera ubwo kukora ubushakashatsi, ndetse no gutekereza bitakubera nk’ikizamini ahubwo uba wumva umeze nk’urimo gukina game, kuko n’umuntu ukina game burya nawe aba yibaza ibibazo ndetse anatekereza nk’urimo gukora ikizamini k’imibare ahubwo igituma amara umwanya munini abikora kandi ntibimutere ibibazo mu mubiri we, n’uko abayamaze kwiyumvisha ko ari umukino, no gutoza subconscious yawe ngo igufashe kugira imbaraga no gukoresha intekerezo zawe bihagije, bisaba ko uyitoza mpaka igeze ku rugero rwo gutekereza byikubye inshuro z’aho wagarukirizaga.
Ubwenge Yehova yaremanye abantu burahambaye, ikimenyimenyi n’uko nta muntu n’umwe wabayeho wari Wabasha kumenya ikigero cy’ ubwenge bwe. Kuko buri gihe duhora tubona ibintu bitangaje, byakozwe n’ abantu basanzwe kandi mu buryo tumenyereye ariko bikarangira bibaye ibitangaza. Hari indirimbo waririmba, isi yose ikarara iyimenye, hari ijambo wavuka, rigahindura abatuye isi bose. Ibi byo noneho naho bihuriye no gukora ibyogajuru, n’ukuvuga ijambo ryonyine kandi abantu bazi kuririmbwa no kuvuga ntiwababara, none se kuki bidakorwa ku bwinshi???
Ikintu cyose umuntu abasha gutekereza, no kugikora birashoboka.
Iki cyegeranyo cyakozwe n’ Umunyamakuru wa TV1, Kayishunge Etienne:
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
Dutanga amahugurwa kuri interineti ku rubuga sobanuka.com , twifuzaga ko abashoboye kwamamaza bazana abakiriya ku mahugurwa ya Internet Transactions ari hano kuri iyi link: sobanuka.com/amahugurwa/internet-transactions/ , ubundi bagahabwa 10,000Rwf kuri buri mukiriya wiyandikishije kuri ayo mahugurwa ari kwishyurwa 30,000Rwf kuri ubu.
Icyo usabwa gukora ni ugushaka abakiriya mu buryo bwawe ushoboye, abemeye kwishyura ukabafasha kwiyandikisha kuri ayo mahugurwa, iyo twakiriye order turayemeza tumaze kwakira ubwishyu bwabo, hanyuma ukatwandikira muri inbox y’iyi projet iyo twemeye gukorana nawe amazina y’uwo wafashije kwandikisha kuri ayo mahugurwa tukamureba ugahita uhembwa aha ako kanya.
Ubusobanuro bw’uko ayo mahugurwa ameze n’uko yigwa byose urabibona nukanda kuri iyo Link, ndetse ugize n’ikindi kibazo ugira cyose wabitubariza ku rubuga rwacu sobanuka.com tukagusobanurira.
There are no bids yet.


text:
Iyi mpanuka bivugwa ko yatewe n’imodoka yo mu bwoko bwa Dyna yari ipakiye kawunga yamanukaga hafi y’ahazwi nka La Galette isa n’iyerekeza kuri Gereza ya Nyarugenge yacitse feri ikagonga ikamyo ya Sosiyete itwara imyanda yitwa COPEC, yari ihaparitse. Iyi modoka yamanukaga yarimo abagabo batatu, umwe muri bo yasimbutse, abandi babiri bitaba Imana.
Abatangabuhamya bari aho impanuka yabereye batangarije IGIHE ko uyu mugabo warokotse iyi mpanuka yari ari inyuma mu modoka. Bizumuremyi Innocent yagize ati “Nawe iyo aba ari imbere yari kuba yapfuye ahubwo icyamurokoye n’uko yahise ayisimbuka n’aho ubundi nawe yari gupfa.”
Umushoferi w’imodoka itwara imyanda witwa Habimana Martin we yavuze ko iyo ataba ayirimo iyi mpanuka yari kwangiza ibintu byinshi.
Yagize ati “Nari mpagaze ndi gupakira imyanda, numva imodoka iturutse inyuma ikubitaho n’iyange irasimbuka noneho kuko nari ndimo ntari hanze nahise mfata feri irahagarara. Narebye inyuma nsanga Cabine yahwanye abantu barimo ku buryo iyo ntaba ndimo zari kumanuka zikagonga n’izindi modoka nyinshi.”
Akomeza avuga ko kugira ngo imirambo y’aba bagabo babiri ikurwe mu modoka byamusabye kubanza kwegeza imbere iyo kamyo yapakiraga imyanda.
Iyi mpanuka ikimara kuba Polisi yahise ihagera, icagagura iyo modoka kugira ngo ibone uko ikuramo iyo mirambo y’abo bagabo babiri barimo umushoferi na kigingi we.
Video Editor: Kazungu Armand


text:
Indangururamajwi ni kimwe mu bikoresho by’ ikoranabuhanga byifashishwa mu kugeza ubutuma ku bantu benshi.
Icyakora hari igihe ubu butumwa butagera ku wo bugenewe cyane cyane nk’ iyo amajwi asohoka muri iyi ndangururamajwi amusohokera neza neza mu gutwi.
Zimwe mu ndangururamajwi bivugwa ko zibangamira bamwe mu bo ubutumwa buzisohokamo bugenewe ni izashyizwe mu isoko rya Muhanga.
Abakunze kuba bari hafi y’ izi ndangururamajwi bitewe n’ uko akazi kabo katabemerera kuziva iruhande ni abacuruzi bo muri iri soko cyane cyane abo mu bice bicururizwamo inkweto ndetse n’ imyenda.
Bavuga ko kuri ubu bitagishoboka ko abakiriya babo babagana bitewe n’ uko ngo kumvikana na bo bigoranye.
Ababyeyi bafite abana b’ impinja bo ngo bamaze guta ibibanza byabo bahagarika gucuruza bitewe n’ uko nta mahwemo izi ndangururamajwi zabahaga.
Aba bacuruzi bavuga ko batirengagije ko izi ndangururamajwi zibafitiye akamaro,
Gusa ngo ntikaruta ubuzima bwabo.
Ubuyobozi bw’ Umurenge wa Nyamabuye iri soko rya Muhanga ribarizwamo buvuga ko iki kibazo butari bukizi dore ko ngo n’ izi ndangururamajwi nta gihe kinini kirashira zirishyizwemo ariko ngo bugiye kukivugutira umuti bufatanyije na ba nyiri kuzishyiramo.
Kimwe mu byo aba bacuruzi bo mu isoko rya Muhanga bashingiraho bemeza ko izi ndangururamajwi zibateretse hejuru zibabangamiye, ni icy’ uko n’ abazikoreshaga ubwabo bazimutse iruhande bakajya gukorera kure yazo.


text:
UMUGAMBI W’IMANA KU MUGORE ( Umunsi wa 4)
“Imbogamizi ku umugore mu gusohoza umugambi w’Imana"
Nk’uko twagiye tubigenza mu bice byabanje , muri iki gice cya gatatu cy’iyi nyigisho turifashisha ibyanditswe byera :
- Itangiriro 3:6 Uwo mugore abonye yuko icyo giti gifite ibyo kurya byiza, kandi ko ari icy’igikundiro, kandi ko ari icyo kwifuriza kumenyesha umuntu ubwenge, asoroma ku mbuto zacyo, arazirya, ahaho n’umugabo we wari kumwe na we, arazirya.
-* 1 Yohana 2:16 Kuko ikiri mu isi cyose ari irari ry’umubiri ari n’irari ry’amaso, cyangwa kwibona ku by’ubugingo bidaturuka kuri Data wa twese, ahubwo bituruka mu isi.
Iyo wize iyi nyigisho usanga hari ibintu 3 byakururiye Eva kurya cya giti Imana yababujije bituma yinjira mu kaga.:
1. Irari ry’umubiri ( igiti gifite ibyo kurya byiza)
2. Irari ry’amaso (igiti ari icy’igikundiro)
3. Kwibona kuby’ubugingo (igiti ari icyo kwifuriza kumenyesha iby’ubwenge)
Irari ry’amaso : Iyo tudashoboye kunyurwa n’urwego tubayeho cyangwa gutegeka ibyo tureba, umutima ntutuza, by’umwihariko abagore muri kamere turemanywe, dukunda kureba ibintu cyane tukifuza. Si icyaha kureba ibintu byiza bije, ariko iyo udategetse iryo rari ry’amaso rikuviramo umutima utanyuzwe ukagwa mu kaga bigatuma utabasha kubahiriza inshingano neza.
Ni kimwe n’irari ry’umubiri naryo hazamo kunezeza umubiri iyo utabitegetse bikujyanisha mu kaga. Kwibona kuby’ubugingo nabyo nuko. Iyo utabashije kunesha ibi bintu biragoye ko wakora inshingano nk’umufasha.
Mu buzima bwa buri munsi duhora turwana nibyo bintu 3, ndetse n’Umwami wacu niyo ntambara yagize ageragezwa na Satani yamutegeye ku byifuzo by’umubiri, irari ry’umubiri (ati “ hindura ibuye umugati ), irari ry’amaso (witegereje isi yose n’undamya...., kwibona Ku by’ubugingo
(Ndaguha ubutware bwose nundamya...) Yesu yamuneshesheje ijambo ry’Imana.
Iyo utabashije gutegeka irari ry’iby’isi riba muri kamere muntu, bituma inama zawe zose cyangwa ibyo ukora bigengwa n’irari ufite, bikaba byaguteza kugwa mu byaha, kandi niyo ibyo urarikiye utabibonye bitera umutima wawe guhora mu maganya y’isi akenshi ukabona ko no gushaka kwawe bitabaye byiza ahubwo ari ibibazo gusa, nyamara kuba urugo rufite ibibazo by’ubuzima ntibisobanuye ko rwabaye rubi kuko ibyo ni ibintu ingo zihura nabyo kenshi. Ibyo byose iyo utabitegetse biba bigoye kuzuza inshingano nk’umufasha.
Eva amaze kurya ku giti Imana yababujije, hari ingaruka zikomeye byateje mu isi ku buryo bibereye umugore imbogamizi mu gusohoza umugambi w’Imana. Muribyo twavuga :
1. Imibereho
Ubuzima busigaye bugoye aho usanga umugabo n’umugore babyuka bagenda gushakisha, nta mwanya wa mugore afite wo kwita ku mugabo we n’abana ndetse n’indi mirimo, yirirwa yiruka ashakisha, agataha yarushye za nshingano ntabe agifite imbaraga zo kuzubahiriza.
Hari n’ababaho ubuzima butandukanye n’abagabo kubera akazi bagahura gake, nabyo ni imbogamizi ku umugore.
2. Imibanire y’umugore n’umugabo.
Nk’uko twabivuze, ijambo ry’Imana rigereranya umugore nk’Itorero, n’umugabo nka Kristo bivuze ko hariho uruhare runini rw’umugabo ku mugore. Bibiliya isaba umugabo gukunda umugore we umugore nawe akaganduka. Kristo mu bintu atungishije itorero harimo ijambo, tubitse muri twe amagambo ya Kristo niyo aduhumuriza, amasezerano niyo ari mu byo akoresha mu gukuyakuya itorero, abagore benshi birwanaho babuze ayo magambo meza aturuka ku bagabo babo kandi ari mu by’ibanze akuramo imbaraga (kwifuza kwawe kuzaba ku mugabo wawe...).Ubu hakunzwe gukoreshwa cyane ijambo (care), abagabo ntibayiha abagore babo.
Abagabo bahugijwe n’imibereho, ntamwanya babifitiye, hari nabumva ntacyo bimaze, hari n’abumva ari iby’abato cyangwa byari ibyo mu gihe barambagizaga gusa oya!!! umugore ahora yumva hari ijambo ategereza ku mugabo, amatwi ye ahora yifuza ijambo....kuko amatwi y’umugore ninayo Satani yakoresheje. Hari ingo umugore abayeho nk’umupfakazi kandi afite umugabo ntakibahuza. Bisaba ko abagabo bahagarara nka Kristo.
3. Ubusambanyi
Iki ni icyaha gikomeye kiri gusenya ingo kandi kigenda gifata intera ikomeye, iyo kinjiye mu rugo haba ku mugabo cyangwa umugore kigendana no kutubahiriza inshingano.
4. Imyumvire itandukanye.
Ubu uhereye ku bakiri bato hari imyumvire ya gatanya (divorce), isi iri kwerekana ko aho kugira urugo rubi watandukana n’uwo mwashakanye, ibyo bigatuma wa mugore yumva ntacyamugora, nta kwihangana nta n’impamvu yo kwirushya haba ku mugabo cyangwa abana nta mutwaro yakwikorera.
Uburinganire : Kubera amateka y’ibihe byashize ndetse hari aho na n’ubu bikiri aho usanga umugore adahabwa agaciro, akandamizwa, asuzugurwa, abagore benshi byarabakomerekeye ku buryo aharanira iteka uburinganire hagati ye n’umugabo rimwe na rimwe bigatuma atakaza inshingano ye nk’umufasha kuko abona bimusuzuguza, bimutesha agaciro, bityo bikaba imbogamizi kuri we mu gusohoza umugambi w’Imana.
Bitewe kandi n’uko muri iki gihe usanga haba umugore cyangwa umugabo bose bafite uruhare mu kwinjiza imitungo mu rugo, ndetse ubu isi ikaba iri kuzamura abagore mu nzego zitandukanye z’ubuzima, si bibi rwose kuko iyo bageze mu mirimo bayikora neza, ariko harimo imbogamizi kuko abagore benshi bijya biba urwitwazo rwo kubona ko umugabo muringaniye, hakabamo intandaro yo kutaganduka nk’inshingano cyangwa kutamufata nk’umutwe wawe kuko muba musa nk’abahuje inshingano.
Imana ntiyigeze ikandamiza umugore, ariko ntabwo yanamuringanije n’umugabo, icyo yakoze yatanze inshingano, ibintu byose bigira ubuyobozi, umugabo yamugize umutwe w’umugore. Ninayo mpamvu Adamu na Eva bamaze gucumura Imana yaje yabajije Adamu ngo ibyo wakoze ni ibiki? kandi atariwe wabaye intandaro y’icyaha.
Ubu turarwana n’iterambere, ibintu abana bacu birirwamo bisigaye bigoye uburere bwabo burasaba gushyiramo imbaraga, isi ifite imbaraga zikomeye ku bana (Imbuga nkoranyambaga, itangazamakuru etc.) ku buryo biri gusaba imbaraga zidasanzwe mu kurera
Nubwo turi mu isi igoye, ibi byose twavuze haruguru bikaba ari imbogamizi, Ntabwo tugomba kubyemera ngo bidutandukanye n’ubushake bw’Imana kuko ijambo ry’Imana riratubwira ngo kandi ntimwishushanye n’ab’iki gihe, ahubwo muhinduke rwose mugize imitima mishya, kugira ngo mumenye neza ibyo Imana ishaka, ari byo byiza bishimwa kandi bitunganye rwose (Abaroma 12:3). Hari ingamba umugore yafata kandi akabasha gusohoza umugambi w’Imana.
Mu nyigisho ikurikira tuzaganira kuri izo ngamba.
Yesu abahe umugisha Madeleine Mujawimana


text:
Ndagisha inama ku byo gutera akabariro
muraho neza,nzi ko abantu duhuriye kuri uru rubuga dukundana kandi dufashanya nta kiguzi,jyewe mumfashe pe Imana izabampembera.
Mfite ikibazo maze imyaka 8 nubatse sindanyara na rimwe numva abandi babivuga nkabyifuza ariko byaranze.najyaga nkoresha sterilet nsanga nayo intera kubura ubushake nyikuramo,wenda aho nyikuriyemo nongeye kumva ubuhehere ariko ikitwa kunyara ntibirambaho pe, mumfashe muraba mukoze.
Ufite ikibazo cyangwa ushaka kuduha ubuhamya watwandikira kuri agasaromagazine@gmail.com
Ibitekerezo byanyu
-
Nanjye ndi umwe mubatinze kubigeraho kuko nabigezeho nyuma y’imyaka 5 (uretse ko jyewe nari mfite ikibazo cyihariye kubera gufatwa ku ngufu muri genocide, maze kubaka urugo byantwaye igihe kinini gukira icyo gikomere no kwakira gutera akabariro. Simbizi nawe waba wibitseho igikomere cyawe). Najyaga nibaza uko kugera ku byishimo bya nyuma n’amavangingo bigenda bikanyobera, dore uko nabashije kubigeraho nyuma y’imyaka 5 mbifashijwemo n’uwo twashakanye twagambiriye kubigera kuko byajyaga bimutera ikibazo kuba atanshimisha nk’uko bikwiriye :
1)Gukira igikomere cyo gufatwa ku ngufu (kwiyakira, kwishimira ubuzima bushya bw’urugo, kugira intego yo kubaka urugo rwiza, guharanira kudaheranwa n’amateka mabi, gutumbira ibyiza biri imbere,...). Nawe niba ufite igikomere gihungabanya umunezero wawe wabanza ukacyomora kuko akabariro gasaba gutekana mu mutwe no mumubiri
2)Kwitegura gutera akabariro hakiri kare jyewe ubwanjye (gutekereza ku rukundo n’ibyiza by’umugabo wanjye no kumwishimira, kwegezayo ibitekerezo bibi n’ibitagenze neza, kunezezwa no kuba umugore, kugusha neza umugabo wanjye,...)
3)Gufatanya n’umugabo gutegura igikorwa neza mu gihe gikwiriye
4)Kugira uruhare n’ubushake bwinshi mu gikorwa nyirizina mfite amatsiko yo kugera ku ntego (kuko umugabo wanjye twabiganiragaho twarafatanyaga, bikajya byanga ariko ntiducike intege twarakomeje kugeza tubigezeho. Ubu byaciyemo kutabigeraho nijye ubitera iyo ntameze neza mu bitekerezo no mumubiri, naho ubundi byahindutse ubuzima, tugira n’ijambo dukoresha "turajyana" bisobanura ko twemb turi tayari tugafatanya urugendo, iyo ntari tayari mubwira ko "tutajyana" ubwo akemura ikibazo cye gusa, urabiza ko abagabo badashakisha ubushake naho abagore benshi tubanza kubyihingamo)
Nkubwiye uko nabigezeho kugira utumva ko uri wenyine, inama nakugira :
1)Niba ufite ibikomere ubanze ukore urugendo rwo kubikira
2)gutekana mu bitekerezo, mumutima no mumubiri bigufasha kwitegura akabariro neza
3)kwigirira icyizere ko nawe uri umugore nk’abandi nta mpamvu yo guhomba ibyishimo byuzuye no kurekura amavangingo
4)Kubiganiraho n’uwo mwashakanye mukajya inama mukiyemeza gufatanya urwo rugendo kuko ntiwarwifasha wenyine
5)gutegura igikorwa bihagije ubushake bwawe bukazamuka bukagera ku gipimo cyanyuma, ukirinda guhangayika no gutekereza ibindi ahubwo wowe wese ugatumbira intego y’igikorwa
6)Kugira uruhare mu gikorwa ukayo umugabo wawe ahakugwa neza mugafatanya gushimishanya mutumbiriye intego nyamukuru
7)Niba umugabo wawe arangiza vuba, waguma mu mwanya agahita yongera gutangira mugakomezanya. Niba atarangiza vuba ni amahire mwakomezanya mukarangiriza rimwe. Ubundi buryo nuko umugabo ashobora gukomeza kugukorera nubwo we yaba yarangije kugeza nawe ugeze ku byishimo byawe byuzuye (ibi sinzi uko nabigusobanurira ariko nibwo buryo umugabo wanjye akoresha kuko igihe cyose arangiza mbere yanjye)
-
kunyara nimumutwe ,ariko nuwomubana agomba kugutegura neza nawe ukaba nta stress ufite mbereyokwinjira muricyogikorwa,nakugira ninampa yokuzajya unywa amazi menshi yakazuyaze, n’amata ashyushye mbereyaho gato .hanyuma uwomubana nawe azabigiramo uruhare azakore reach kuri yoube azabona ukozajyabigenza.
-
Mbanje kugusuhuza, inama naguha kuricyo kibazo nuko wanabiganiraho numufasha wawe ukamenya niba nawe ataba abifitemo uruhare rwo kutabigukorera cg atazi uko bikorwa ; gusa ntibyahita biba ako kanya kuko wakuyemo sterilet , gusa ndumva ikibazo gisigaye hagati yawe numufasha wawe mukabitwara gahoro bizagenda neza. Murakoze
-
-
Ihangane muvandimwe ! nta nama zihariye ngufitiye gusa niba utibonamo umugabo wawe nta n’icyo mwageranaho,icyo nicyo kigomba kubanza gukemuka ubundi ukishyira mu mutuzo wenda byazaza ! icyo nzi neza kandi mpagazeho ni uko utari wenyine ufite icyo kibazo ! Uri intwari rero wowe wabashije kukivuga njya numva ngo ujya gukira indwara arayirata buriya nawe ugiye gukira !
-
Uraho neza,
Nimba uri umukristu gatulika, wajya kwa Yezu nyirimpuhwe mu Ruhango kuwa 4, haba abantu batega amatwi bagasabira n’ibikomere cg se kuri kominote ya Emmanuel-kicukiro.
Nimba utari we rero ho naba nkubeshye, wabaza umubyeyi mukuru mu itorero ryanyu wenda mugira izo gahunda.
Gusa hariya nakubwiye bakira abantu Bose.
Nyagasani aragukunda
-
-
-
ahooooooo ihangane ikibazo ni ibikomere wifitiye muvandi ? ariko niba uri umukristu uzajye mu ruhango kwa Yezu nyirimpuhwe ari kuwa kane mu gitondo usabe gutegwa amatwi ubabwire ko ushaka gukira igikomere Yezu azagukoraho ryake. naho kunyara byo niwishimira umugabo wawe kandi igikorwa ukakigira icyawe bizacamo.
gerageza wumve ko umugabo wawe yagushatse agukunda kandi atandukanye kure na bariya bakugiriye nabi mu buto bwawe. kandi jya uganiriza umugabo wawe ku gikorwa cyo gutera akabariro mubiganireho mbere y’igikorwa kugirango bibashimishe mwembi.
nanjye ako kantu ko kunywa amazi cyangwa amata y’inshyushyu mbere gato y’igikorwa ndagakoresha kandi karamfasha cyane.
gusa icya mbere ni urukundo kandi ntuzavuge ngo umugabo arabifata gute nabona nahindutse nkubwize ukuri azabyishimira.numara gukira igikomere uzamutungure umwereke ke ko ubirimo neza.
-
-
-
Ihangane usenge Imana izakugarurira ibyishimo ntuzacike intege nubwo byatinda ariko uzabigera, utegereze wizeye kandi usenga Imana irakuzi. Komera haribenshi mumeze kimwe nanjye maze imyaka 4 nubatse ariko sindagira ibyishimo byo mugitanda na rimwe. Nanjye ndategereje Imana Irakuzi igihe nikigera nzabona bigenze neza.
-
Mwiriwe rubuga rw’Ubwenge ? ndabakunda cyane ku nama zanyu. mfite 25ans, ndi hafi gushyingirwa. Singira ma senge kd maman ni umuntu utarize bityo, nta kintu na kimwe yambwira ku byimbitse(DONC, AGIRA ISONI)N’ibyimihango nabifashijwemo n’abana twiganaga bandutaga.
Muri macye nashakaga ko mungira inama y’uburyo nzitwara ku mugabo, cyane cyane ku munsi wa mbere w’Imibonano mpuzabitsina kuko we mbona asobanutse kd iyo ntekereje kuri icyo kintu, numva byanze bikunze ntazabibasha,(Anyway, ntabwo ndakora Imibonano mpuzabitsina na rimwe). bityo nkaba nakurizamo no kutanyishimira kwe BITYO NKUKO mukunda kubitugiraho inama, ugasanga ntangiye ndusenya !
NDABINGINZE NIMUNGIRE INAMA !
-
-
Mwiriwe rubuga rw’Ubwenge ? ndabakunda cyane ku nama zanyu. mfite 25ans, ndi hafi gushyingirwa. Singira ma senge kd maman ni umuntu utarize bityo, nta kintu na kimwe yambwira ku byimbitse(DONC, AGIRA ISONI)N’ibyimihango nabifashijwemo n’abana twiganaga bandutaga.
Muri macye nashakaga ko mungira inama y’uburyo nzitwara ku mugabo, cyane cyane ku munsi wa mbere w’Imibonano mpuzabitsina kuko we mbona asobanutse kd iyo ntekereje kuri icyo kintu, numva byanze bikunze ntazabibasha,(Anyway, ntabwo ndakora Imibonano mpuzabitsina na rimwe). bityo nkaba nakurizamo no kutanyishimira kwe BITYO NKUKO mukunda kubitugiraho inama, ugasanga ntangiye ndusenya !
NDABINGINZE NIMUNGIRE INAMA !


text:
”Ibi ni ubwa mbere twabyumva!”
Umwarimukazi witwa SOO-JEONG wigisha mu ishuri ryisumbuye ryo muri Koreya y’Epfo, yakoresheje videwo zo ku rubuga rwa jw.org yigisha abanyeshuri be. Yagize ati “abanyeshuri bamaze kureba videwo ivuga ngo Incuti nyakuri ni iyihe? barayikunze cyane’”! Baravuze bati “burya ntitwari tuzi icyo ubucuti ari cyo! Ibi ni ubwa mbere twabyumva! Hari abavuze ko igihe cyose bazajya bakenera inama, bazajya bajya kuri urwo rubuga.” Uwo mwarimukazi yongeyeho ati “nagiriye abandi barimu inama yo kujya bifashisha iyo videwo, kandi bashimishijwe cyane no kuba iyo videwo nziza cyane izabafasha kwigisha abanyeshuri babo.”
Indi videwo yagiriye akamaro abanyeshuri bo muri Koreya y’Epfo ni ivuga ngo Si ngombwa ko urwana n’abashaka kukunnyuzura. Hari umwarimu ukora mu Kigo Gishinzwe Kurwanya Urugomo mu Rubyiruko wayeretse abanyeshuri. Yaravuze ati “iyo videwo yashimishije abana benshi bitewe n’amashusho ashishikaje arimo. Nanone ifite akamaro cyane kuko ivuga uko wakwirinda urugomo n’uko wahangana na rwo.” Abayobozi b’icyo kigo basabye uburenganzira bwo kujya bifashisha izo videwo mu masomo, bakajya bazereka abana biga mu mashuri abanza n’ayisumbuye, kandi ubwo burenganzira barabuhawe. Abayobozi b’abapolisi na bo bakoresha izo videwo ziboneka ku rubuga rwa jw.org.
Niba utarasura urwo rubuga, uhawe ikaze. Kurusura no kuvanaho ibintu, byaba ibyafashwe amajwi na za videwo, Bibiliya n’ibindi bitabo, biroroshye cyane kandi ni ubuntu.


text:
Iri serukiramuco ryateguwe na Kwetu Film Institute ifatanyije na n’Ishyirahamwe rya Sinema mu Rwanda, ku nsanganyamatsiko igaruka ku ‘Umurage’, rizatangira ku wa Gandatu tariki 16 Nzeri risozwe ku wa 21 Nzeri 2018.
Ndahiriwe David uri mu bari gutegura iri serukiramuco yabwiye IGIHE ko ari umwanya wo kwibuka no kugaruka ku mateka ya sinema muri Afurika, by’umwihariko harebwa ku bantu bagiye bakora filimi mu myaka yo hambere.
Yakomeje avuga ko hazaba harimo n’umwihariko w’abahanga mu bya sinema bazaturuka hirya no hino baje gutanga amasomo ku buntu, bahugura abakinnyi n’abafite impano babyifuza.
Yagize ati “Hazaba harimo filimi nyinshi zo kwerekana zirimo izo mu Rwanda n’izakorewe hirya no hino ku Isi kandi ikazaba ifite umwihariko w’uko hazaba harimo abahanga mu gukina filimi bazatanga amasomo anyuranye muri sinema ku buntu.”
Ndahiriwe yakomeje avuga ko iri serukiramuco rizabera mu bice bitandukanye by’igihugu harimo i Kigali, Karongi na Rubavu
Mu mujyi wa Kigali izi filimi zizamurikirwa i Nyarutarama kuri Portofino hotel ari naho hazabera umuhango wo gufungura ku mugaragaro iri serukiramuco.
Iri serukiramuco rizakomeza mu minsi itandukanye kuri Cleopatra Restaurant (16 Nzeri), Kwetu Film Institute (17 Nzeri), Kigali Public Library/ Shokola Café (18 Nzeri), Kwetu Film Institute (19 Nzeri), Kwetu Film Institute (20 Nzeri) rizorezwe kuri Portofino Hotel ku wa 21 Nzeri 2018.
Ku wa 19 Nzeri kandi rizabera ku mucanga i Rubavu mu gihe ku wa 20 Nzeri rizabera muri Stade i Karongi.
Muri filimi zizagenda zerekanwa harimo filimi mbarankuru ya Sam Cooke; Lulu, Ngoma, Karani Ngufu, Evolutionary Blues, Tik Tak, Beyond the Walls, Mayilah’s story path, Babysteps, Torment of love, Barrow fighter n’izindi.


text:
Iyo umusore yambwiraga ko ankunda nanjye nkabona ndamwishimiye namubwiraga ko nanjye mukunze gusa iyo byagera aho ansaba ko twaryamana twahitaga dutandukana kuko numvaga ibyo ntabikora, abahungu benshi bamaze kubinyangira ngo ndabima.
Magingo aya maze imyaka 2 ndagije amashuli yisumbuye, hari umusore witwa Fiacre ni mwiza ntakibazo ambwira ko ankunda uretse ko njye sindabibona ko aribyo neza, yambwiye ko yifuza ko twazarushinga, kugeza ubu nanjye numva mukunda peeee ! Ikimbabaza nuko ubu yifuza ko namuha ariko binteye ubwoba cyane kuko bamwe barambwira ngo biraryoha abandi bakambwira ko bibabaza iyo ari ubwambere.
Bamwe muri bagenzi banjye bambwira ko nacikanywe cyane ko nta byiza nzi ngo biraryoha cyane ,ikibazo mfite ubwoba bwo kubikora ni ubwambere, ikindi mfite isoni zo gukora icyaha, ikindi ese nimuha akazanyanga santware nzabyitwaramo gute ? Gusa nanjye numva nshaka ibyo abandi bambwira ko nacikanywe.
Ndabitabaje nimumpe inama ku myaka 22 mfite sinzi ikitwa umusore mu buzima bwanjye ariko ndabona binaniye noneho peeeee !
Iyo umusore yambwiraga ko ankunda nanjye nkabona ndamwishimiye
Iyo umusore yambwiraga ko ankunda nanjye nkabona ndamwishimiye namubwiraga ko nanjye mukunze gusa iyo byagera aho ansaba ko twaryamana twahitaga dutandukana kuko numvaga ibyo ntabikora, abahungu benshi bamaze kubinyangira ngo ndabima.


text:
Senateri Tito Rutaremara atangaza ko hari ibanga ryakoreshejwe n’Umuryango FPR-Inkotanyi nka kimwe mu byihishe ubuyobozi bwabayeho mu Rwanda kuva rubonye ubwigenge kugeza mu 1994, ku ikubitiro harimo kugira impamvu nyakuri, imiyoborere n’imigabo n’imigambi.
- Mu gihe Umuryango FPR-Inkotanyi ubwo wizihizaga imyaka 30 umaze, Imvaho Nshya dukesha iyi nkuru yagiranye ikiganiro kihariye na Senateri Tito Rutaremara, avuga ko hari ibanga mu miyoborere ryakoreshejwe na FPR-Inkotanyi nka kimwe mu byihishe ubuyobozi bwabayeho mu Rwanda kuva rubonye ubwigenge kugeza mu 1994.
Avuga ko nta banga ridasanzwe usibye kubanza kugira impamvu ituma ubohora igihugu, ukamenya impamvu z’ukuri buri wese yabona z’uko igihugu kimeze kandi ukagenda uzishakira politiki yo kuzirangiza, ari byo umuntu yakwita imigabo n’imigambi y’Umuryango FPR-Inkotanyi.
Tito agira ati “Icyo twarushije abandi nka RPF-Inkotanyi, ni ukugira impamvu nyakuri, tugira umurongo wa Politiki muzima kandi mwiza urangiza ibibazo igihugu gifite, tugira Imana tugira n’abayobozi beza kuko iyo tutabagira ntitwari kubigeraho. Ni icyo cyonyine twarushije ubuyobozi bwari buriho mbere ya 1994”.
Tito kandi anagaruka yerekana zimwe mu mpamvu nyakuri zavuzwe hejuru zatumye RPF yiyemeza kubohora u Rwanda, atanga ingero z’uko igihugu cyari kibuze ubumwe kuko hari abari barahunze kimwe n’abari barasigaye mu gihugu imbere kuko batabanaga. Yongeraho iby’amoko y’Abahutu, Abatutsi, Abanyenduga n’Abakiga byagaragazaga ko ubwo bumwe bwari bubuze, ndetse n’ubukene mu banyarwanda bwagaragariraga buri wese.
Atangaza ko Abanyarwanda batishyiraga ngo bizane basa n’abafungiranye batabona impapuro zo kugenda, batava muri komini ngo bage mu yindi, hakaza impamvu z’imiyoborere myiza, iza ruswa, kwiga, ubona nta n’ubwigenge, ibyo n’ibyo FPR-Inkotanyi yubakiyeho imigambi.
Tito avuga ko nyuma y’imyaka 30 umuryango FPR-Inkotanyi umaze uvutse ndetse ukaza kugera kuri byinshi birimo no kubohora igihugu ukanagiteza imbere ku buryo butangaza n’amahanga, ko ibyo byose iyo FPR itizera ko byashobokaga kugerwaho, itari no kwirirwa ibikora kuko ari ibintu abantu bari bafite mu gitekerezo ko bigomba kugerwaho kandi hagombaga gushakwa imbaraga zose kugira ngo ibyo yifuzaga bigerweho.
Tito agira ati “Twari RPF-Inkotanyi yari ifite igitekerezo ishaka n’imbaraga kugira ngo ibyifuzo byayo bigerweho. Buriya abantu bose babohora igihugu baba bazi ko bafite imbaraga zo kugera kuri iyo ntego naho ubundi bazi ko batazifite bakekeranya nta cyo bakora, yewe nta n’icyo bageraho”.
Mu kiganiro anafata umwanya wo gusubiza ku banyamahanga badashimishwa n’ukunyurwa kw’abanyarwanda nyuma y’ibyo byose RPF-Inkotanyi yabagejejeho mu myaka 23 imaze kubohora u Rwanda, avuga ko babiterwa no kuba hari bamwe badakunda u Rwanda cyangwa babanye na Leta zabanje, icyakorwa cyose kiza bakaba batakemera, abandi bakumva ko umunyafurika adakwiye kugira igitekerezo ke, adakwiye kwigenga mu bitekerezo kandi atanakwiye kwishyira ngo yizane.
Mu rwego rwo guhangana nabyo, Senateri Tito ahamagarira Abanyarwanda kubikumira kuko bafite umurongo wabo wa politiki, abayobozi bayobora bakamenya ko bagomba gukorera abaturage kandi nabo bakabibonamo, hakabaho no guhora bashaka icyabateza imbere, ibyo bafite bagaharanira kongeraho ibindi.
Mu rugamba rwo gukomeza guteza imbere Abanyarwanda, Tito anagaruka ku munyarwanda wifuzwa mu myaka 30 iri imbere kandi agendeye ku kerekezo u Rwanda rwerekezamo cya 2050, avuga ko na n’ubu umunyarwanda atarabohoka byifuzwa kuko hakiri intambara yo kumubohora.
Agira ati “Muri iyo myaka hifuzwa Umunyarwanda utagifite ubujiji, ubukene, ufite aho yivuza indwara zose kandi ufite aho umwana yiga ibyo ashaka kandi ashoboye, umunyarwanda ashobora gukora umwaka cyangwa 2 akabasha kureba aho aruhukira yifuza hose, aho ni ho azaba abohotse”.


text:
kubabara umugongo ni indwara irimo igaragara cyane mu bantu b’ingeri zose ariko cyane mu bantu bari hagati y’imyaka 30 na 60,babitewe n’impamvu zitandukanye nyamara murizo inyinshi za kwirindwa nk’uko twabibwiwe na muganga Ntakirutimana Samuel ukora muri serivisi yo kugorora umubiri (Physiotherapy) mu ivuriro rya kaminuza y’u Rwanda ,ishami ry’ishuri rikuru ry’ubuzima (CMHS) akaba yaradusobanuriye kuburyo bwo kwirinda indwara y’umugongo.
Bimwe mu byo wakora ngo wirinde indwara y’umugongo
1. Ku bakoresha mu dasobwa, sibyiza kwandika washyize mudasobwa ku bibero wahetamishije umugongo bigira ingaruka zikomeye ku mugongo.
2. Ni byiza kwicara umugongo ufashe ku ntebe neza kandi ibirenge bifashe ku isima cyangwa hasi umuntu atitendetse.
3. Kunywa amazi menshi bifasha ubwonko gukora neza : Kunywa amazi ni ikintu umuntu wese ashobora kwitaho atagombereye kurwara.
4. Mu gihe uri mu bwogero (douche) budafite amazi aturuka hejuru ni byiza gushaka icyo uterekaho ibase kugira ngo wirinde kunama w’unamuka burikanya kuko byagukururira indwara y’umugongo.
5. Kwirinda kwitabira terefoni hagati y’ugutwi n’urutugu kuko umuntu aba yihengetse .
6.Ku bagore batwite cyangwa ababyaye ni ngombwa kureba umuganga wabigenewe kugira ngo abereke siporo bagomba gukora kugira ngo zikomeze amagufwa yabo.
7.Kwirinda guterura cyangwa kwikorera ibintu biremereye bikurusha ibiro.
8.Gukora imyitozo ngororamubiri byibura inshuro eshatu mu cy’umweru zikaba arizo nkeya ndetse no kwiga imyitozo wakora mu gihe ukoresha mudasobwa igihe kirekire.
Muganga Samuel yatangaje ko indwara y’umugongo ivurwa igakira iyo yivujwe hakiri kare ngo gusa kwirinda biruta kwivuza kuko iyo utahakuye ubumuga utakaza igihe ukanadindira mu iterambere
Posted by Uwineza Vanessa kuri Rwandapaparazzi.rw Bujumbura
264,971 total views, 50 views today


text:
Ibihe bitandukanye ingoma zitandukanye ADEPR yasabye imbabazi abanyarwanda kuruhare abahoze ari abayobozi bayo bagize muri jenocide yakorewe abatusi muri Mata 1994
ADEPR ikomeje gusana imitima y’abanyarwanda yiyemeza guhumuriza ,kwegera,kubana no gufasha abasizwe iheruheru na jenoside yakorewe abatutsi.
mpagaze mu cyuho cyabayobozi babaye ibyohe nsaba imbabazi abanyarwanda bose kubwabijanditse muri jenoside
Urugero rwiza itorero ADPR ryatanze kuri uyu wa gatanu tariki ya 6 gicuransi 2016 aho abakuru mu itorero rya ADEPR bemeye guhaguruka bagahagarara mu cyuho cy,abahoze ari abayoboke babo bijanditse mu gikorwa cy,urukoza soni cya jenoside yakorewe abatutsi 1994.ibi bikaba ari urugero rwiza andi madini nayo yarakwiye gukurukiza akareka gukomeza kwiyobagiza no kutagira icyo avuga kubyo abayoboke ndetse n,abayobozi babo bakoze mu gihe cya jenoside yakorewe abatutsi muri mata 1994.
wumvise ubuhamya bamwe bananirwa kwihangana bibaza niba Uwinkindi aho ari muri gereza yakomeza kwitwa pasteur
aho bicaye niho haguye imbaga ya batutsi ba bakristi mu gihe cya jenoside 1994
Mu butumwa bwagiye butambuka humvikanye cyane umugabo wahoze ari umuyoboke ndetse ni umuyobozi ukomeye mu itorero rya ADEPR wanamenyekanye cyane mu butabera haba mu Rwanda ndetse no hanze yaho, Pasteur UWINKINDI Jean. uyu akaba yaramaze no kwemezwa n,ubutabera bw’u Rwanda uruhare yagize mu gihe cya jenoside. Mu buhamya bwatambutse ntawundi wavugwaga uretse Pasteur Uwinkindi Jean. bamwe mu bayoboke bati ntakwiye kongera kwitwa umushumba kuko abo yarashumbye yabagambaniye bakicwa urwagashinyaguro.
Viane ati:Pasteur Uwinkindi niwe wambatije nyuma anyicira umugore n'abana bane muri jenoside
Pasteur NTEZIRYAYO Viane ati: guhera mu 1982 nakoranye na Pasteur Uwinkindi Jean ninawe wanambatije.mbere twamubonaga nka Pasteur nkuko natwe turi abapasiteri ariko yifitemo umutima w’ikirura naje kubibona mu gihe cya jenoside aho yaje kunyicira umugore wanjye n’abana bane.mu buhamya bwe yavuze ko Uwinkindi yabibye urwango muburyo bukomeye kuko yakoreshaga ijambo ry’imana abakirisitu bizera aho yavugaga ko inyenzi zateye ziciye mu inzira imwe Imana izazitatanya iciye mu nzira zirindwi.bimwe mu byemezo Uwinkindi yafashe mugihe cya jenoside byagize ingaruka ikomeye ku batutsi mu gihe cya jenoside yaravuze ati:<<Mu gihe cyo gutangira amateraniro mujye mugenzura niba nta nyenzi mwicaranye.kirazira guhisha umututsi kuko bamugusanganye bakakwicana nawe waba ubuze ubwenge kandi ijambo ry’imana riravuga ngo ni ubura ubwenjye nzakureka.
Devota ati:namusanze muri gereza ambaza impamvu abakristu batamusura numva koko afite umutima w'ubunyamaswa aravuga Pasteur Uwinkindi
tuzahora twibuka abana n'ababyeyi bacu bagiye tukibacyenye
yangera abwira imbaga yabaore yari aho ati:mwari mwarasenze ngo imana ibahe inkwano n’amabati none imana yabahaye igihugu ni byacyo byose ntihagire uwuvuga ko gusahura ari icyaha.Viane siwe wenyine wavuze kuri Pasteur uwinkindi kuko atariwe wabatijwe nawe wenyine kuko na Devota nawe yasizwe mu mazi menshi nawe nyuma akaza kumuhigisha uruhindu nyuma ya jenoside.ni ubwo bwose ADEPR yagize abayobozi bibigwari nkuko byakomeje gutangazwa nabamwe mubakomeje gufata ijambo ubu Itorero ADEPR rifashe iyambere mu kunga abanyarwanda ryita kubasizwe iheruheru na jenoside.umuvugisha nwitorero ati: duhagaze mu cyuho cy’abayobozi babaye ibigwari bakijandika muri jenoside ubu tukaba dusaba imbabazi imbaga y’abanyarwanda ni isi yose.ibyo byarabaye namateka yacu tugoma kubaha.ariko nanone ntitugomba guheranywa n’amateka dukwiye gushyira hamwe imbaraga tukita ku bavandimwe bacu.
Devota atanga ubuhamya bamwe bibazaga niba abakoze jenoside bari abantu cyangwa inyamaswa kubera ibyo yavugaga bya mubayeho bitangaje akaza kurokorwa n'imana hamwe ni izahoze ari ingabo za RPF inkotanyi
Ibyo bitangajwe ni uwo muyobozi mu gihe itorero ya’ADEPR riri ku isonga mu matorero ari mu Rwanda mu kubakira abasinzwe iheruruheru na jenoside aho ubu mu Rwanda hose hamaze kubakwa amazu arenga Magana ane(400) hirya no hino mu Rwanda.ibikorwa biracyakomeza kuko mu Rwanda hose itorero ADEPR riri ku isonga mu kwigisha abanyarwanda batazi gusoma no kwandika.babaremera imishinga igiye itandukanye.
BANGANIRIHO THOMAS


text:
KANDA HANO UREBE VIDEO
Ubuhigi ni kimwe mu myuga utakigezweho cyane muri iki kinyejana mu bihugu byinshi ku isi. Bwakorwaga cyane nko mu myaka ijana (100) ishize kujyana hasi. Christine Cunningham ati: “nkunda inyamaswa ariko ndi mu bantu bazihiga cyane hanyuma bakazigubanya.”
Amakuru dukesha BBC agaragaza ko Christene yavukiye muri Alaska muri Amerika, gusa ntiyigeze akurira mu muryango w’ abahigi. Ahubwo, amaze gukura, nibwo yafashe icyo icyemezo. Akora umwuga wo guhiga. Umwuga we, awufatanya n’ umugabo witwa Steve Meyer. Uyu mugore avuga ko ibibazo ahoro yumvana abantu, batiyumvisha ukuntu waba ukunda inyamaswa hanyuma ukaba uwambere mu kuzica.
Ati: “ubu aho nshiye hose nitwa umusazi, umwicanyi karahabutaka kuko mpiga inyamaswa nkazica kandi mvuga ko nzikunda.” Ibyo byose binsha mu matwi, kandi nkumva icyo baba bashatse kuvuga.
Christine akunda guhiga mu gihe cy’ impeshyi. Gusa avuga ko no mu gihe cy’ imvura ahiga nijoro. Cunningham ati: “ntibyoroshye kumvisha ikiremwa muntu ko kugirango umwana w’ umuntu abeho, hari ibiremwa bigomba kuhasiga ubuzima.”
Akomeza avuga ko ubuhigi buri mu bintu bitunze benshi by’ umwihariko abo mu gace ka Alaska. Ati: “Inyamaswa zatunze ibisekuruza by’ imiryango myinshi ino iwacu. Mu gace kacu, tuzifata nk’ ifunguro rya mbere.”
Ubuhigi buri mu moko atandukanye. Hari ubuhigi bukorwa ushaka igihembo runaka, hakaba n’ ubukorwa urenze ku mategeko runaka igihugu kiba cyarashizeho arengera inyamaswa z’ igasozi. Christine atangaza ko adakora mwene ubu bwoko bw’ ubuhigi. Ati: “twe turahiga tugasarura mu buryo bwiyubashye. Mu buhigi dukora, dushyiramo n’ ubumuntu, duhitamo kuyifata cyangwa kuyica. Dukunda cyane gufata inyoni n’ imbwa.”
Christine avuga ko abantu baba mu gice cy’ umugi batajya barya ibikomoka ku nyamaswa by’ umwimerere. Nta bushobozi bafite bwo kurya inyamaswa bifatiye bo ubwabo.
Yagiye mu mwuga wo guhiga kugirango arebe kurya inyama icyo bisobanura? No kugirango arebe koko niba afite ubushobozi bwo kuba yakwica inyamaswa, hanyuma akayitunganya.
We n’ uwo bafatanya guhiga, Steve Meyer, bakunda guhigira ku musozi wa Kenai. Ati: “rimwe turi muri uyu musozi, twigeze gutega inyamaswa nka Moose, Lyinx, Wolves, Wolverine, ihene z’ igasozi, zirafatwa zose. Hari muri 2016. Niwo mutego nateze ukukana inyamaswa nini cyane mu mateka yanjye mu guhiga.”
Yishimira cyane kuba ahigana na Steve. Hari ibyo agenda amwereka kuko we yahize kuva mu bwana bwe mu gace k’amajyaruguru ya Dakota. Avuga ko ubwo batangiraga guhigana inyoni n’ imbwa, yamuhishuriye ko burya hari inyamaswa zishobora kuba iz’ igasozi cyanwa zikabana neza n’ abantu kandi neza. Urugero nk’ injangwe cyanwa imbwa.
Yagize ati: “twe duhigira imiryango myinshi yo muri Alaska. Ubuhigi buba bwemeye kuri buri muntu, gusa ikibatandukanya ni umusaruro bazana.”
Christine akorera mu ikipe y’ ubuhigi yemewe n amategeko. Akunda no kujya muri gahunda za reta z’ abahigi bitanga mu gutanga ibaba rimwe n’ umurizo w’ ubwoko bw’ inyamaswa yihindura umweru gu gihe cy’ urubura baba bahize.
Mu gihe ibindi bihugu byinshi ku isi, abagabo aribo benshi bafata iyambere mu mwuga w’ ubuhigi, muri reta zunze ubumwe z’ Amareka cyane cyane mu gace k’ Alaska, siko biri. Ho, abagore nibo bakunda guhiga. Christine asoza yagize ati: “ubuzima ku bantu ntibwabaho cyangwa ngo bworohe hatagize ibinyabuzima bimwe biba ibitambo ngo bipfe, hanyuma abantu babirye babeho.”
Yanditswe na John Baptiste MUNYEMANA


text:
COMMENT KU KIBAZO CY4AGACIEO KAHABWA RAPORO Y’IGENZURA MU MANZA ZO KUNYEREZA UMUTUNGO YAHABWA MU GIHE USHINJWA ABURANA AVUGA KO YAKOZWE ADAHARI
MU MANZA NSHINJABYAHA HARI IGIHE UCYEKWAHO ICYAHA CYO KUNYEREZA UMUTUNGO AHITA AFATWA AKAJYANWA GUFUNGWA MU GIHE IPEREREZA RIRIMO GUKORWA AKAZANAKORERWA IGENZURA (AUDIT) ARIKO ADAHARI. ESE IBYO BYAKOZWE BIFATWA NK’IGENZURA (AUDIT)? BYAHABWA AKAHE GACIRO IGIHE USHINJWA ABURANA AHAKANA AVUGA KO BYAKOZWE ADAHARI?
Ni byo koko iki kibazo gikunze kugaragara mu manza nyishyi Ubushinjacyaha buregamo icyaha cyo kunyereza umutungo. Umuntu ahuye nacyo rero nkumva yagombye kwobaza ku bintu bikurikira:
Icya mbere cyakwibazwa, ni ukumenya ngo igenzura (Audit) rikorwa na nde, rikorwa hagamijwe iki?
Mu myumvire yanjye igenzura rikorwa mu rwego rw’icungamutungo, haba ari muri Leta, Ibigo bya Leta cyangwa mu bigo byigenga no mu bikorera ku giti cyabo. Mu myumvire yanjye kandi, igenzura ntirikorwa kubera ko umutungo wanyerejwe cyangwa ko wacunzwe nabi. Ahubwo riba rigamije imicungire myiza y’umutungo.
Ku byerekeranye n’icyaha cyo kunyereza umutungo, birumvikana nta shiti ko iyo igenzura rikozwe, rigaragaza niba umutungo waranyerejwe kimwe n’abawunyereje. Igenzura ni igikorwa gikorwa n’urwego rwashyizweho rugashingwa uwo murimo, si ibikorwa na buri muntu wese.
Ndahamya kandi ko hari amategeko n’amabwiriza byashyiriweho igenzura kandi akaba agomba kubahirizwa. Niba ayo mategeko ateganya ko kugirango igenzura rigire agaciro, kandi ndahamya ko ari ko biteganyijwe, ugenzurwa agomba kubimenyeshwa kandi akarigiramo uruhare, numva nta gaciro ryahabwa mu gihe ryakozwe nyirubwite atarimenyeshejwe ngo arigiremo uruhare anisobanure ku bibazo rigaragaza, ndetse arishyireho umukono. Numva ryagombye gukorwa ahari, kuko hari benshi babaga bafunzwe mu gihe igenzura rikorwa bgahabwa amahirwe yo kurikurikirana. Gufungwa rero ntibyagombye kubuza ugenzurwa uburenganzira bwe.
Bisahtse kuvuga ko mu rwego rw’icunga mutungo, igenzura rikozwe nyirubwite adahari, ntanarimenyeshwe nta gaciro ryahabwa. Gusa ariko, ibyo ntibisobanuye ko ibirimo bidafite ukuri.
Icya kabiri cyakwibazwa ni ukumenya niba igenzura ari ikmenyetso gishinja icyaha cyangwa ibyaha uwarikorewe yaba yarimenyeshejwe cyangwa atabimenyeshejwe?
Mu myumvire yanjye, igenzura ubwaryo ntabwo ari ikimenyetso mu manza nshinjabyaha. Ahubwo numva ko ryakwitwa ikimenyetso mu rwego rw’icungamutungo (prevue en matière comptable). Ni ikimenyetso kigaragaza ko umutungo wacunzwe neza cyangwa nabi, ko umutungo wanyerejwe cyangwa utanyerejwe. Niba harabayeho kunyereza umutungu rikagaragaza ni nde cyangwa ni ba nde bawunyereje.
Ku gaciro AUDIT yahabwa mu manza nshinjabyaha, mu gihe Ubushinjacyaha bwayishingiyeho nk’ikimenyetso gishinja, ushinjwa aburana ahakana avuga ko ryabaye adahari. Numva ko umucamanza uburanisha urubanza rw’inshinjabyaha adafite inshingano zo guha agaciro audit.
Ariko nkumva ko mu gihe Ubushinjacyaha bwabonye muri raporo ya Audit ibikorwa bigize icyaha gihanwa n’amategeko, igenzura ryarakozwe ushinjwa ahari cyangwa adahari, ntibyabuza Ubushinjacyaha kubikurikirana. Kndi n’imbere y’Urukiko kuba ataramenyeshejwe igenzura ntibyamugira umwere. Bishatse kuvuga ko Ubushinjacyaha bwabishingiraho bumurega icyaha cyo kunyereza umutungo, Urukiko narwo rukabisuzuma rukabiha agaciro kabyo. Ushinjwa apfa kuba yabimenyeshejwe akabyisobanuraho nk’uko itegeko nshinga n’andi amategeko abimuhera uburenganzira.
Ibyo nkabishingira cyane cyane ku ngingo ya 86 y’itegeko n°30/2013 ryo ku 24/05/2013 ryerekeye imiburnaishirize y’imanza z’inshinjabyaha iteganya ko ibimenyetso bishobora gushingira ku mpamvu zose z’ibyabaye n’ibyemejwe n’amategeko, ababuranyi bapfa kuba barabigiyeho impaka. Iyo ngingo mu gika cyayo cya kabiri ikavuga ko Urukiko ruhamya ku buryo butavuguruzwa ko ibimenyetso byose bishinja cyangwa bishinjura ari byo kandi bishobora kwemerwa.
Muri make ku bwanjye, umucamanza uburanisha urubanza rwerekeranye no kunyereza umutungo cyangwa ibindi byaha bifitanye isano nayo, ntabwo yakwitsitsa cyane ku gaciro gahabwa igenzura (Audit) mu rwego rw’icungamutungo no kumenyeshwa kwayo ushinjwa, ahubwo yakagombye guha agaciro ibikorwa (faits) cyangwa ibimenyetso (preuves) iyo raporo y’igenzura (rappor d’audit) ritamenyeshejwe ushijwa yagaragaje, ubundi agahamya (aprrécier) ko bishinja cyangwa binshinjura. Muri make umucamanza yasuzuma ibikorwa n’ibimenyetso byagaragajwe muri raporo d’audit yakozwe ushinjwa adahari, nta kwita ku gaciro k’igenzura.
Leave a Reply
You must be logged in to post a comment.


text:
’Igira ku Murimo’ gahunda izafasha abiga Ubumenyingiro gutangira akazi ari inzobere
Abafite inganda zitunganya ibikorerwa mu Rwanda baravuga ko gahunda ya “Igira ku Murimo” izatuma babasha kubona abakozi barabaye inzobere.
“Igira mu Murimo” iteganya ko abanyeshuri biga imyuga n’ubumenyingiro bagiye kujya bajya mu nganda n’ibigo bitunganya ibikorerwa mu Rwanda bakiga ibyo bibonera n’uko bikorwa, bitandukanye n’uko bajyaga biga mu mashuri bakajya kwimenyereza umurimo nyuma.
Iyi gahunda ihuriweho na Minisiteri y’umurimo n’urugaga rw’abikorera PSF, iteganya ko abikorera bazakira abo banyeshuli bazajya bahabwa ibikoresho by’umwihariko ku batunganya ibyo kwambara.
Muteteri Margueritte ufite Kompanyi idoda,avuga ko kuba agiye kwigisha urwo rubyiruko yahawe n’ibikoresho bizarufasha kubaka gahunda yo guteza imbere ibikorerwa mu Rwanda.
Agira ati “Agashya nabonye ni uko numvise ijambo rivuga ko umukozi ari umutungo ukomeye wa Kompanyi, hari ukuntu najyaga ndengera simuhe agaciro akwiye kandi akamfasha kuzamura ibyo nkora”.
Ntirushwa Jean Marie Vianney wo mu Karere ka Kicukiro akaba ayobora Ikigo "Doda neza LTD"avuga ko yiteguye kwakira abo banyeshuli baturuka muri za TVET kugira ngo babafashe kugira ubumenyi-ngiro bukenewe ku isoko ry’umurimo.
Avuga kandi ko kumenya uburyo bwiza bwo gucunga umukozi bizatuma hirindwa amakosa yagaragaraga hagati y’umukoresha n’umukozi, kandi bakarushaho kurambana no kunoza imikorere.
Ndererimana Gedeon ufite uruganda rukora imigati mu Karere ka Musanze avuga ko gusangira uburyo bwo kubana n’abakozi byatumye afata umwanzuro wo gutega amatwi umukozi kuko iyo atitaweho asubiza inyuma ishoramari.
“Twaje kubona ko igihe waba wananiranywe n’umukozi aho guterana amagambo, ushobora guhamagaza ikipe yose mukorana tukaganira byanaba ngombwa ko wowe nk’umukoresha wisubiraho ukabikora”.
Umukozi w’ishyirahamwe ry’Abanyenganda mu Rwanda avuga ko gahunda ya “Igira ku Murimo” izafasha abikorera kuzabona abakozi bazobereye mu kazi kandi ko izazamura ireme ry’uburezi mu Rwanda.
Agira ati “Aba bana muzabakire neza, ni ab’igihugu, ni abacu, namwe muzahabonera inyungu, iz’ibikoresho kandi mubone n’abakozi bashoboye akazi”.
Inganda z’abadoda n’amashyiramwe yabo ndetse n’indi myuga ni yo igiye guherwaho muri gahunda ya “Igira ku murimo” ba nyirazo bakazafashwa mu byo bakeneye ngo bite ku banyeshuli biga imyuga.
Ibitekerezo ( 1 )
Wow!!! Ni byiza cyane, rwose nibyo bizatanga umusaruro, hano batekereje neza cyane rwose, natwe nka COW HORNS RWANDA nibaza tuzabakira , Murakoze


text:
Yahoze ari umusinzi ruharwa none yakiriye Yesu
Nitwa Ben Evans, ubwo natangiraga kaminuza, nari umunyeshuri usanzwe nk’abandi bongereza gusa nta kintu na kimwe nitagaho kuko sinagiraga n’umwete wo kwiga ahubwo ibyishimo byanjye byari ugusabana n’inshuti, igihe kimwe naje guhura n’abana b’abakristo batangira kunyigisha ijambo ry’Imana gusa njye n’umuryango wanjye ntago twari dukijijwe kuko najyaga numva ibijyanye n’iyobokamana aruko mbyize mu mateka, ngiye kumva numva za nshuti z’abakristo zimbwiye ko zifitanye umubano na Yesu kandi ko zijya ziganira na we imbona nkubone nkumva ko ibyo bambwira ari ubusazi.
Ubwo umwaka w’amashuri warangiraga, ndabyibuka icyo gihe hari mu ijoro rya nyuma ry’igihembwe, bisobanuye ko wari umunsi mukuru wo gusezeranaho, muri iryo joro nari mfite gahunda yo kunywa inzoga nyinshi nkajya kubyina ubundi nkashaka akana keza k’agakobwa tukajya kwinezeza, bigeze mu ijoro hagati ubwo twari turi muri bar njye na bagenzi banjye natangiye guta ubwenge kubera inzoga nyinshi nari nanyoye, numva mu mutwe nta gitekerezo na kimwe mfite.
Ubwo nahise mpaguruka bagenzi banjye mbasiga mu kabari ntacyo mbabwiye ntangira kugenda ariko mu byukuri ntazi aho ngana, hafi y’ikigo cy’amashuri hari inzira y’inzitane nakundaga kunyuramo ikangeza ku ishuri, ubwo nahise niyicarira aho mu gihuru numvaga nta byiringiro byo kubaho nkifite kuko nari nataye umutwe, mu gihe nari nicaye aho narararamye ndeba mu kirere mbona Imana iri hagati y’inyenyeri, mwene data ndagirango nkubwire iryo joro ryambereye iridasanzwe sinzi niba byarigeze kukubaho ko ubona Imana imbona nkubone uri wenyine ariko njye narayiboneye iri hagati y’inyenyeri, gusa nkiyibona numvaga ntacyo bimbwiye ariko maze gushyira ubwenge ku gihe natekereje ku byo za nshuti zanjye zajyaga zimbwira mpita nshidukira hejuru ndayibwira nti mbabarira kubwo kukwirengagiza kandi unyemerere twibanire burundu,
Nkimara kuvuga ayo magambo nahise mbona Imana yururutse iza muri njyewe ubundi yuzura umutima wanjye, uwo mwanya nahise ntangira kurira amarira menshi cyane numva ndababariwe kandi numva Imana itazongera kujya kure yanjye ukundi.
Kuva uwo mwanya nahise nakira Yesu nk’umwami n’umukiza wanjye, ibyaha birimo urugomo, ikigare,ubusambanyi n’ubusinzi ndabireka ubu namenye Yesu uwo ari we kandi mbayeho mu buzima bufite intego
Source: topchretien.com
[email protected]


text:
Rubavu – Mu tugari tune (4); Rwanzekuma, Makurizo, Gora na Cyanzarwe two mu murenge wa Cyanzarwe bamaze imyaka ibiri irengaho amezi nta mashanyarazi bafite kandi ibikorwa remezo bituma agera mu nzu zabo byarahageze. Abayobozi bavuga ko ari ikibazo k’izina n’inshingano byahinduwe na bamwe mu baturage bari barimanye inzira, abaturage ariko bo barabihakana.
Leta y’u Rwanda biciye muri REG iri kwihutisha ibikorwa byo kugeza amashanyarazi ku baturage kuko ingo ziyafite mu Rwanda ubu zigeze kuri 45,8% mu gihe intego ari ukugeza ku 100% mu 2024.
Abaturage b’aha Cyanzarwe bo ibikorwa remezo by’amashanyarazi byageze iwabo ariko hashize imyaka ibiri irenga ntayo bafite ku mpamvu ngo batazi kuko bakoze byose basabwe.
Aba baturage bavuga ko basabwe gutema ibiti n’intoki byari kubangamira inzira y’amashanyarazi bakabikora.
Ndiyeretse Faustin utuye mu kagari ka Cyanzarwe yabwiye Umuseke ko bibabaje kuba bamaze imyaka ibiri mu icuraburindi kandi amashanyarazi asa n’ayabagezeho.
Ati “ntituzi icyabuze. Badusabye gutea ibiti byari imbogamizi tubikora uko babitubwiye, ubuyobozi burabizi kuko bumaze igihe butwizeza inshuro nyinshi ko tugiye kuyabona.”
Nzabonimpa Augustin wo mu kagari ka Rwanzekuma nawe avuga ko ibyo basabwe byose babikoze bagategereza bagaheba.
Ati “Hari inama y’abaturage iheruka umuyobozi muri REG yatubwiye ko bikemuka vuba ariko hashize ibyumweru bibiri birenga nta n’umukozi wa REG uratugeraho.”
Guhindura amazina nk’impamvu
Igoma Steven umuyobozi wa EUCL (igice cya REG gishinzwe gukwirakwiza amashanyarazi) mu karere ka Rubavu yabwiye Umuseke ko iki kibazo cyatewe n’impinduka mu kigo.
Ngo harimo n’uruhare rw’abaturage. Ati “iriya miyoboro yubatswe kere nyuma izaguhagarara kubera guhinduka kw’ikigo imishinga ihindurirwa abakozi bituma habamo kudindira, ariko byanjyanye nanone n’abaturage bagombaga gutanga inzira bamwe bakabyemera abandi bakabyanga. Ubu abanyuma barimo gukuramo intoki n’ibiti bishobora gutera ikibazo hatagize igihinduka umuriro bawubona mu cyumweru gitaha.”
Umuyobozi w’Akarere ka Rubavu nawe yabwiye Umuseke ko ubu noneho abaturage bamaze gutanga inzira ngo amashanyarazi naza ntazateze impanuka.
Ati “ndetse bashyize umukono kubyo bagiye bemera. Bitarenze icyumweru gitaha umuriro bazaba bawufite.’’
Abaturage ariko bo bavuga ko uko byamera kose ibikorwa remezo bitabageraho ngo abe ari bo babyima inzira, ko binabayeho bigafata imyaka ibiri bitarakemuka byaba ari intege nke z’abayobozi.
KAGAME KABERUKA Alain
UMUSEKE.RW/Rubavu


text:
Dukeneye vino nshya n’imifuka mishya kugirango dushyike kubyasezeranyijwe
Ni mu gitaramo cyarikitabiriwe n’abantu batandukanye baturutse mu matorero ya Gikirisito hirya no hino muri Kigali ndetse no mu nkegero z’umujyi, cyabaye ku mugoroba w’iki cyumweru gishize taliki 26/11/2017 muri Kigali convetion center. Iki giterane cyateguwe n’abakunzi ba Agakiza.org, kiswe ubutumwa bukiza mu ntego ivuga iti “ vino nshya,umufuka mushya, igihe gishya” (Matayo 9:17)
Iri niryo jambo Ev. BARIHO Rambert nk’umwigisha wuwo munsi yaganirije abari mu giterane. “ Maze haza abigishwa ba Yohana baramubaza bati “ ni iki gituma twebwe n’abafarisayo twiyiriza kenshi, nyamara abigishwa bawe ntibiyirize ubusa? 15. Yesu arabasubiza ati “Abasangwa ntibabasha kugira agahinda bakiri kumwe n’umukwe ,ariko iminsi izaza ubwo umukwe azabavanwamo, nibwo baziyiriza ubusa. 16 “ntawutera ikiremo cy’igitambaro gishya ku mwenda ushaje kuko icyo kiremo cyaca umwenda, umwenge ukarushaho kuba mugari. 17 kandi ntawusuka vino y’umutobe mu mifuka y’impu ishaje, uwagira atyo iyo mifuka yaturika vino igasandara hasi imifuka ikononekara. Ahubwo vino y’umutobe isukwa mu mifuka mishya, byombi bikarama. (Matayo 9:14-17).
Yesu ni wawundi wavuye mu ijuru aje gushaka icyazimiye, asanga Matayo asoresha aramubwira ngo amukurikire, Matayo amukurikira ntiyita kukubanza gutanga raporo kubamukoresha. Yesu ntiyaje gushaka abazima ahubwo yaje aje gushaka abarwayi.
Mubibazo Yesu yahuye nabyo ibyinshi byaterwaga n’abanyedini kuko bababazwaga no kumubona arikumwe n’abanyabyaha ariko niyo yari intego ya Yesu. Nibwo baje kubaza Yesu impamvu bahora mu masengesho iminsi yose ariko abigishwa be bagahora barya. Yesu ababwirako baziyiriza gusa atazaba ari gahunda y’idini ahubwo azaba ari gahunda y’ijuru. Kuko batekerezagako aje kugendera kubisanzwe ndetse no kumihango y’idini, ntibamenyako aje gutangiza ubwami bushya.
Niko kubabwirako ntawafata ikintu kizima ugishyire mu kintu gishaje wizereko kizarama, ikibazo abo bigishwa bari bafite nicyo abantu bafite uyu munsi, kugendera kubishaje. Abantu mu nsengero bahawe urutonde rw’ibyo bagomba gukurikiza ngo nibabigeraho bazaba bakijijwe ariko ntabwo babwirwa uwo bagomba kwikomezaho kugirango babe bafite agakiza. Niyo mpamvu insengero zigwije imibare myinshi ariko ijuru ntiriyibone.
Ibi bituma abantu bibeshyako bakijijwe cyangwa se bari mu rwihisho rw’ukuri ariko agakiza kuzuye, ugafite aba ari mu rwihisho rw’Isumbabyose( Zaburi 91), iyo umuntu adakijijwe aba avuye munsi yo gutwikirwa n’Imana agiye munsi y’ubutware bwa satani kuko nawe agira ibisa nibitwikira abantu ariko biratobotse iyo imvura iguye baranyagirwa.
Yesu yaje azanye inkuru nziza aravuga ati “ Ntabwo nshakako satani abatwaza igitugu ahubwo nijye nzira ,ukuri n’ubugingo buhoraho. Uri mu butware bwa satani ntamenya ukuri kuko satani niwe se w’ibinyoma(iyo avuga ibinyoma aba avuga ururimi rwe rwa kavukire).
Yesu yazanye agakiza kazima ariyo vino nshya, kwakira ako gakiza si amagambo umuntu asubiramo. Agakiza ni umwambaro, umuntu ntakabona hashingiwe ku maturo na kimwe mu icumi atanga. Dukeneye vino nshya, tugahinduka kuko agakiza ni ukuzuka (Abefeso 2:1-4). Pawulo avugako yabambanywe na Kristo nyamara ariho, siwe uriho ahubwo ni Kristo ugendera muri we (Abagalatiya 2:20) ugomba kumenyako wapfuye ku cyaha, hanyuma Yesu akazukira muri wowe.
Umufuka mushya ni ukumenyako wapfuye kucyaha hanyuma ukirinda imigenzo idahinduka y’ idini rigenderamo, kuko Vino ishaje yitwa idini ntiyakugeza kuri Yesu. Dukeneye vino nshya n’imifuka mishya kugirango dushyike kubyasezeranyijwe.
Iki ni igiterane ngaruka mwaka kiba mu mpera z’u mwaka kugirango habeho gushima Imana, kikaba cyari kitabiriwe n’abakozi b’Imana harimo abaramyi batandukanye: Agakiza Worship Team, Pappy clever, Deo MUNYAKAZI, Alex DUSABE na Ev BARIHO Rambert.
(Abari bitabiriye igiterane bari banezerewe Inkuru mu mafoto)
Pastor Desire yakira abashyitsi
Umwigisha w’Ijambo ry’Imana Bariho Lambert
Pastor Severin
Umuyobozi wungirije wa SSHM
Pastor Desire yicaye yumva ijambo ry’ Imana
Worship team y’agakiza
Source: Igiterane Ubutumwa Bukiza
Ismael KAYISHEMA @ Agakiza.org


text:
Ayo ni amwe mu magambo yagarutsweho na Nyakubahwa Busingye Johnston, Minisitiri w’Ubutabere akaba n’Intumwa Nkuru ya Leta, by’umwihariko akaba n’imboni y’Akarere ka Gicumbi muri Guverinoma, ubwo yaganirizaga abaturage b’Umurenge wa Mutete nyuma y’umuganda usoza ukwezi kwa Nzeri 2017 wakozwe kuri uyu wa gatandatu tariki ya 30 Nzeri 2017.
Kubera ko uyu muganda wahuriranye na gahunda yo gutangiza icyumweru cy’Ubumwe n’Ubwiyunge kizava kuwa 01-07 Ukwakira, ku rwego rw’Akarere wakorewe mu mirenge itanu ari yo Mutete, Nyamiyaga, Ruvune, Muko na Kaniga, Umuyobozi w’Akarere akaba yakiriye Nyakubahwa Minisitiri w’Ubutabera, Madame Depite Kabasinga Chantal, Umuyobozi w’Ingabo mu Karere Ka gicumbi Major Karasira Gilbert n’Umuyobozi wa Polisi mu Karere ka Gicumbi Spt Karagire Gaston bifatanije n’abaturage b’Akagari ka Kabeza ko mu murenge wa Mutete aho bacukuye banasibura ibyobo bifata amazi ndetse n’imirwanyasuri mu ishyamba ry’Akarere. Ni mu rwego rwo gukumira ibiza biterwa n’iyi mvura aho imivu yayo iri kugenda itwara amazu n’imyaka by’abaturage.
Nyuma y’uko Depite Kabasinga Chantal abaganirije ku nsanganyamatsiko y’iki cyumweru igira iti: “Ubumwe n’Ubwiyunge ni Umusingi w’Iterambere” , Nyakubahwa Minisitiri w’Ubutabera yabashimiye abanyamutete ubutwari bagize biyunga na bagenzi babo ababwira ko amateka mabi nk’aya u Rwanda rwahuye nayo ntaho twayahungira ko ahubwo tugomba kuyahindura amashuri yacu. Yakomeje avuga ko gahunda ya Ndi Umunyarwanda Atari iy’i Kigali ahubwo ari iya buri wese aho aba hose.
Yasabye umuntu wese ufite ingingimira muri we akaba afite ibintu byamubyimbiyemo ko iki ari cyo gihe cyo kwisubiraho bikamuvamo kuko ku isi yose abantu bateye imbere ni abunga ubumwe muri byose, ni abatarangwa n’amacakubiri ayo ari yo yose, ni abadakundirana ingeso iyi n’iyi.Yagize, ati: “Kunga ubumwe ni ko kubaka amahoro, ni ko kubaka ubutabera, ni ko kubaka ubukire n’iterambere rirambye ni yo mpamvu Ndi Umunyarwanda ari iyúmugore, umugabo nábana”.
Yashoje ababwira ko nta muntu urwana intambara asubira inyuma ngo avuge ngo yatsinze ko ahubwo bareka buri wese agakora ibyo asabwa, Leta nayo igakora ibyo isabwa ubundi iterambere rikihuta nk’uko ari yo ntego y’iyi myaka irindwi ya Nyakubahwa Perezida wa Repubulika y’u Rwanda Paul Kagame.
MUTUMWA Vincent
Public Relations, Media and Communication Officer
Gicumbi District
Tel: +250 788487894
E-mail: mutumwa.vincent@gicumbi.gov.rw


text:
Ayo mafaranga azakoreshwa mu kongera uburyo bufasha ibihingwa byo mu Rwanda kugera ku isoko no kongera imikoranire hagati y’abikorera n’abahinzi.
Igice cy’ayo mafaranga kandi kikazanakoreshwa mu gushyigikira gahunda za leta zigamije guteza imbere ubuhinzi.
Minisitiri w’Imari n’Igenamigambi Dr Uzziel Ndagijimana yavuze ko ayo masezerano azahindura isura y’ubuhinzi mu Rwanda, bitume u Rwanda rubona abashoramari mu buhinzi.
Yavuze ko iyi nkunga izashyigikira gahunda u Rwanda rwihaye nka “Made in Rwanda”.
Ubuyobozi wa Banki y’Isi mu Rwanda Yasser El Gammal, yavuze ko iyi nkunga yo itandukanye n’izindi kuko izakoreshwa muri gahunda za leta zigamije kuzamura ubuhinzi no kugira igihugu gifite abikorera hahamye.
Ibitekerezo ( 2 )
arikose igihe batangiye amafaranga yomubuhinzi katarangeraho ayomafaranga arengerahe kweli mpinga igihe cyose ariko burikintu cyose nkigura gihenze nyamara.ururwanda rufite abaryi pe
Ni Byiza gusa ubunyangamugayo mukuyabyaza umusaruro.


text:
Urubyiruko rwiga mu ishuri rya Colo Mukarere ka Musanze rwavuguruye inzu izuzura itwaye miliyoni zirindwi.umubyeyi witwa Bamvuganumva Sifa arishimira ko aruhutse kurara anyagirirwa mu nzu yari amazemo imyaka isaga irindwi ayibanamo n’abuzukuru be.Share
I MUSANZE: Aruhutse kurara anyagirwa we na buzukuru be
Bamvuganumva Sifa umubyeyi w’imyaka 64 y’amavuko utuye mu mudugudu wa Kabogobogo ho mu karere ka Musanze , yiberaga munzu asa naho aba hanze kuko nta madirishya yagiraga,akanyagirwa we n’abana be.
Uyu mubyeyi avuga ko ijoro ryageraga ntatekereze ko buri bucye kubera gutinya ko yahura n’icyago runaka kikamuhitana. nta kantu yigiriraga mu nzu , nta gatebe dore ko niyo nzu ari ntoya cyane igizwe n’icyumba kimwe, yatinyaga ko umuntu amusura kubera ko ntaho yagiraga yamwicaza. gusa kuri ubu arishongora kubwo kubona ubufasha yahawe n’urubyiruko rwiga Korowani mu ishuri rya Musanze.
Aragira ati "Nasaga naho nibera hanze, bwiraga nkatekereza ko butari bucye, bwacya nkatekereza ko butari bwire nahoraga mfite impungenge z’ubuzima bwanjye, natinyaga kubwira umuntu aho ntaha kugira ngo atansura nkabura aho namwicaza ariko ubu ndabona ubuzima bigiye guhinduka bitewe n’uko aba banyeshuri twigana mu ishuri rya korowani bamfashije banyubakira inzu ndetse bakaba bemeye ko bagiye no kundemera bimwe mu bikenerwa".
Bamwe mu banyeshuri bigana na BAMVUGANUMVA Sifa bavuga ko iyo bafashije abatishoboye biba biri muri gahunda zo gushaka ijuru.
Umwe muri bo aragira ati “ubundi twebwe mu bayisilamu baravuga bati ngo tujye dufasha abatishoboye, ibyo biri mu murongo wa korowani imana irabihembera kuko nibyiza gushaka iby’isi ugashaka n’iby’ijuru, gukora ibi bikorwa ni ukubika mu ijuru”
Nyirantibagwe Hamisa, umwe mu bayobozi bahagarariye ababyeyi mu ishuri rya korowani muri aka karere ka Musanze avuga ko uyu muco wo gufasha abatishoboye bawukura ku ntumwa y’imana Muhamad ndetse no mu gitabo cya korowani.
Aragira ati “ibi bikorwa byo gufasha abatishoboye tubishingira ku ntumwa y’imana Muhamad ndetse na korowani ntagatifu aho imana yaduhaye urukundo ngo dukundane hagati yacu, Akenshi tubikora tugaragaza ibikorwa bifatika niyo mpamvu twubakira abatishoboye nk’uyu twabikoreye ndetse n’abandi”
Abiga mu ishuri rya korowani mu karere ka Musanze ubusanzwe bakoreraga abana ibikorwa byo kubishyurira amashuri, aho kuva mu mwaka wa 2014 bamaze kwishyurira abanyeshuri bagera kuri 14, inzu y’uyu mubyeyi usibye kuyimusanira ngo bazamushyiriramo ibyangombwa byose bikenerwa byose hamwe bikazatwara amafaranga angana na miliyoni zirindwi (7.000.000frw)
COMMENTS
LEAVE A COMMENT BELOW
OTHER NEWS
Kanyankole Alex wahoze ayobora BRD yatawe muri yombi
Mu butumwa RIB yashyize ku rukuta rwayo rwa Twitter, bugira buti “ Uwahoze ari (...)By | 11 October 2018 | 0 (comments)
FMI yagaragarije icyizere ifitiye u Rwanda
Itsinda ry’ikigega cy’imari ku isi FMI ryakandagiye ku butaka bw’u Rwanda kuva (...)By | 3 October 2018 | 0 (comments)
I MUSANZE: Aruhutse kurara anyagirwa we na buzukuru be
Bamvuganumva Sifa umubyeyi w’imyaka 64 y’amavuko utuye mu mudugudu wa Kabogobogo (...)By | 1 October 2018 | 0 (comments)
Urubyiruko rwa afrika rw’abakorerabushake bitabiriye amahugurwa mu Rwanda
Kuva mu 2010 iyi ni inshuro ya 9 Afrika yunze ubumwe ihurije hamwe urubyiruko (...)By | 1 October 2018 | 0 (comments)
Ibihuha ni imbogamizi muri gahunda zo kuboneza urubyaro:RBC
Imibare irerekana ko ubu abanyarwanda barenzeho gato miliyoni 12, (...)By | 26 September 2018 | 0 (comments)